qundao/data-zh-poetry huggingface dataset:
高阳台
作者：张凤翼
朝代：明
体裁：曲

生：淫佚。沈湎壶觞。宴安琴瑟。宁知密迩强敌。震不于邻。只恐噬脐无及。目击。梁韩楚赵连燕也。瞬息间临淄即墨先生。你道法章不该直谏。且待兵临之日。。自请兵背城一决。死绥何惜。
高阳台引
作者：张凤翼
朝代：明
体裁：曲

生上：遍地干戈。极天烽火。正群雄竞起时节。外上：事有关心。终宵魂梦颠越。净上：无端满眼狐疑事。漫劳人搔首难决。合：向他行雌雄一见。片时分别。
鹊仙桥
作者：张凤翼
朝代：明
体裁：曲

小生上：桐音重协。蕙帏还共。转觉那人恩重。贴：青鸾飞入合欢宫。想往事恍如春梦。
黄莺儿
作者：张凤翼
朝代：明
体裁：曲

小生：几载历冰霜。喜春回连理芳。债缘勾却三生帐。新愁顿忘。旧约顿偿。一朝提挈青云上。合贴祷告天介：告苍苍。愿他筹添海屋。福祉似川长。
黄莺儿
作者：张凤翼
朝代：明
体裁：曲

旦小旦：贪耍不成妆。镜台前着甚忙。家园肯惜频来往。随风稻香。牵衣蔓长羡。鸳鸯睡稳芙蓉帐合前小旦唤生介。
黄莺儿
作者：张凤翼
朝代：明
体裁：曲

衣袂动微凉。小山花已送香。东篱渐觉茱萸放看。枫林染霜听。渔歌夕阳想。登高处处人欢畅。合：过回塘。苔茵似展。云幕正高张。
黄莺儿
作者：张凤翼
朝代：明
体裁：曲

贴：公相度汪洋。续冰弦赖主张。妆楼打叠秋波望。镜重圆转光。花重发转香。这般恩德如天样合祷介合前外。
齐天乐
作者：张凤翼
朝代：明
体裁：曲

净齐王生世子上净：功臣伐宋威名震。割楚仍侵三晋。邹鲁称臣。诸侯恐惧。计日周秦兼并。烽烟罢警。正好酣柳迷花。舞燕歌莺。生：谋合邻邦。机深雠敌。且莫相轻。
齐天乐
作者：张凤翼
朝代：明
体裁：曲

外：扫清江汉功无上。双手拍开霄壤。斧钺威权。珥貂尊贵。番觉此身劳攘。自知重望。好坐抚人民。卧守封疆。警罢铜鱼。光分玉兔。且徜徉。
过竹崎
作者：张利民
朝代：明
体裁：五言律诗

忆昔读书处，溪山半已非。飘零村店酒，寂寞草桥扉。世变人愁老，江寒鸟倦飞。乘舟风颇恶，叹息寸心违。
朝阳岩
作者：张勉学
朝代：明
体裁：五言排律

丹丘何处所，突兀俯湘浔。磴转孤亭出，江连古洞深。红窥海日曙，绿覆石萝阴。水近楼台入，天低星斗临。云峰攒绣幄，风壑乱瑶琴。翠霭常含雨，幽香不断林。涧流行曲折，石室坐嵚岑。佳景逍遥得，奇欢次第寻。天涯开绝境，物外净烦襟。从来丘壑意，为尔欲抽簪。
谒濂溪故里祠
作者：张勉学
朝代：明
体裁：五言律诗

溪上悬明月，年年草色深。山川邹鲁脉，俎豆岁时心。水洁缨时濯，亭虚风自吟。拜瞻犹未已，潇洒绝尘襟。
渡淮
作者：张升
朝代：明
体裁：七言绝句

长淮一道入沧溟，滚滚黄流若建瓴。回首故乡何处是，春风多少短长亭。
陆胜宅秋雨中探韵
作者：张南史
朝代：明

同人永日自相将，深竹閒园偶辟疆。已被秋风教忆鲙，更闻寒雨劝飞觞。归心莫问三江水，旅服徒沾九月霜。醉里欲寻骑马路，萧条几处有垂杨。
上之回
作者：张博
朝代：明

深秋边警动，六御向回中。虎旅千军合，龙舆万乘雄。歌风凌白日，按剑落长虹。北望单于道，烟消绝域空。
听角
作者：张博
朝代：明

十万旌旗出海方，戈船夜度水云长。数声画角楼头起，吹落遥天万壑霜。
和韩孟郁回文
作者：张博
朝代：明

秋天海上早鸿飞，隔岁惊看远信归。愁里望来书咄咄，阵成空度影依依。流云暮映寒江静，碧汉秋垂晚露微。幽意野情牵别恨，楼高照落月中机。晴峰晚影独翩翩，藻翰传来近海边。成去八分横北塞，授言千遍过南天。惊鸾几处披云锦，舞凤多应更草玄。兄弟有情间喋唼，生花笔落错云烟。虹霓写就赋高秋，彻夜寒江巴水流。风急度林穿个个，月明浮岸影悠悠。中天半札悬文锦，远鸟孤飞杂鹭鸥。红叶落时过伴侣，空虚下笔任沉浮。来书塞外野云黄，羽翰横秋早稻香。开卷万言空断月，出群千点乱成行。裁云片札孤峰远，过雨寒汀秋日长。台斗近传多宝秘，台高最得染风霜。呼群一度一秋深，客旅频年几报音。图画胜看横舞入，西山云气日相侵。扁舟去住俱蘋梗，词客登临自古今。回首沧桑空胜迹，侧身天地一沉吟。
和韩孟郁回文·其一
作者：张博
朝代：明

秋天海上早鸿飞，隔岁惊看远信归。愁里望来书咄咄，阵成空度影依依。流云暮映寒江静，碧汉秋垂晚露微。幽意野情牵别恨，楼高照落月中机。
和韩孟郁回文·其三
作者：张博
朝代：明

虹霓写就赋高秋，彻夜寒江巴水流。风急度林穿个个，月明浮岸影悠悠。中天半札悬文锦，远鸟孤飞杂鹭鸥。红叶落时过伴侣，空虚下笔任沉浮。
和韩孟郁回文·其二
作者：张博
朝代：明

晴峰晚影独翩翩，藻翰传来近海边。成去八分横北塞，授言千遍过南天。惊鸾几处披云锦，舞凤多应更草玄。兄弟有情间喋唼，生花笔落错云烟。
和韩孟郁回文·其五
作者：张博
朝代：明

呼群一度一秋深，客旅频年几报音。图画胜看横舞入，西山云气日相侵。扁舟去住俱蘋梗，词客登临自古今。回首沧桑空胜迹，侧身天地一沉吟。
和韩孟郁回文·其四
作者：张博
朝代：明

来书塞外野云黄，羽翰横秋早稻香。开卷万言空断月，出群千点乱成行。裁云片札孤峰远，过雨寒汀秋日长。台斗近传多宝秘，台高最得染风霜。
战城南
作者：张博
朝代：明

胡马犯金微，将军出塞飞。艰难青海战，辛苦白登围。坐作随金鼓，驰驱拥铁衣。羌胡无尽日，乡国几时归。
春闺回文
作者：张博
朝代：明

妆残对景晚风悲，隔岁惊看久别离。芳树几生云外岭，香传不上陇头枝。迢迢永夜一灯寒，漠漠春情别泪残。寥寂更愁多薄命，销魂暗月对花看。
春闺回文·其一
作者：张博
朝代：明

妆残对景晚风悲，隔岁惊看久别离。芳树几生云外岭，香传不上陇头枝。
春闺回文·其二
作者：张博
朝代：明

迢迢永夜一灯寒，漠漠春情别泪残。寥寂更愁多薄命，销魂暗月对花看。
杂诗
作者：张博
朝代：明

狐白足禦冬，贵其服无斁。何当大火流，忽以代絺绤。物性自有常，时序忽复易。人生一世间，岂能调众适。朝为人所推，暮为人所嫉。重之即丘山，轻之比蝉翼。自非金与石，焉能不销铄。唯当慎尔仪，守一永不忒。
绝顶
作者：张博
朝代：明
体裁：五言排律

极望出孤烟，攀跻碧汉连。山河自布地，峦岫不妨天。五岳谁争长，群峰尔独先。穷崖连海雾，上界杂星躔。俯视三湘小，平看二曜悬。我来庾岭外，秋落洞庭前。商籁传清梵，明河引瀑泉。游人恣远眺，羽客意蹁跹。宝洞凭虚尽，中区一览全。丹梯非绝地，紫极混重玄。到来穷胜赏，閒得问诸仙。野意随寥廓，浮名任弃捐。盘云依古石，趺坐类枯禅。挥麈摇霞际，清歌泛日边。自怜出世想，不用买山钱。久住浑空寂，高居独洒然。或乘黄鹤去，归抱白云眠。自得空中意，堪为静者传。风尘何处著，人世自相牵。寄语烟霞客，世外共周旋。
闺怨
作者：张博
朝代：明

那年离别去，只道投京国。京国人不归，音书到塞北。少年夫妇不同欢，纵使封侯有何益。还家拜母心内伤，何不当时委道傍。
阙题
作者：张博
朝代：明

层岩突兀倚江流，日落山门泊客舟。古寺迥悬残照里，寒钟半落碧峰头。攀穷曲磴诸天近，路入空云五月秋。云水可能分半榻，他年应为买山谋。
陇头水
作者：张博
朝代：明

万里胡沙阔，三秋陇水清。一从过绝塞，无复问归程。边马嘶寒月，胡笳乱柝声。不堪回首处，凄断望乡情。
仪城郊望歌
作者：张卤
朝代：明
体裁：古风

东昏城外幽人径，到处平林堪览胜。野人结庐傍林皋，眼前生事浑无定。野人读书兼好客，逢人信口谈今昔。羲皇梦醒离北窗，壶觞兴到临南陌。客言野人何寂寞，野人无语空然诺。须臾谓客且相留，与君试发繁华噱。君不见汉道昔当全盛时，梁王封国近吾仪。傍仪筑兔苑，即苑泻龙池。黄尘复道长如许，紫竹名园景更奇。金舆玉仗时来此，气概分明胜天子。宾从纷纷已坌集，珍奇焰焰争相比。我庄东望临河寨，正是园之最西界。颓垣败瓦带竹根，传至于今尤尽坏。又不见战国七雄谁敢撄，信陵公子复知名。中原偏据胜，邻国尽相倾。片言足拟连城价，一顾能令九鼎轻。驱秦救赵名逾起，枉驾屠门宁屈己。莫言皞皞胜驩虞，嬴得人心争效死。我庄西望冈头渡，正是当时来往路。曾闻此地半从军，至今犹说邯郸募。岂知人事随时改，几度桑田变沧海。閒花野草自春秋，苍烟白露收傀儡。草迷苑地失荒基，沙拥河干没旧垒。英雄过眼即成空，往事评论堪重悔。夷门监者虽高义，梁苑词人诚妩媚。司马濡足岂少年，侯嬴白发还多事。抽笔授简尚殷勤，邹枚琐琐何须记。卧里窃符太不轻，军中夺帅殊狂肆。野人幸与明时遇，往岁金门曾献赋。论才不及古人雄，穷经剩有閒中味。百年事业在东昏，木铎圣迹相传布。礼乐衣冠有古风，每从先进兴驰慕。疾病年来幸稍无，精神还可办田租。粗饭不耽豢与刍，短褐但取宜身躯，读书乐道谁相拘。有时寻芳欲吊古，携壶寻友高欢呼。何须徇人抑其志，徒令吾自失真吾。请君醉眼莫模糊，试看何人果丈夫，穷酸还是仲尼徒。
定山山居
作者：张印顶
朝代：明

幽居自岑寂，茅屋槿为屏。山定人谁定？云停我亦停。卷书容我老，樽酒笑人醒。莫问沧桑事，吟怀入杳冥。
章水观鱼
作者：张叔鉴
朝代：明
体裁：七言绝句

谁从濠上问庄周，泛碧涵清暂可游。海运图南鲲欲化，安知鱼乐只浮沤。
缺题
作者：张叟
朝代：明
体裁：五言绝句

江上芙蓉开，江上芙蓉谢。开谢总秋风，江流无日夜。
书边事四首
作者：张可大
朝代：明

无端小草出登坛，壮士徒歌易水寒。枉把全师轻一掷，遂将宿将尽三韩。腐儒误国由房琯，野老吞声恨贺兰。岂是胡人开杀运，只因中国自摧残。去年此日战浑河，败北频仍蹙境多。未见北尘先解甲，若逢胡骑便投戈。出关已绝生还梦，应募惟闻浪死歌。一自上都重失后，人心汹汹奈如何。未得君王丈二殳，人人能说扫穹庐。防边谁上方城略，筹国曾无平准书。四出征兵飞赤白，再言加赋算锱铢。东夷未靖中原动，只恐殷忧不易除。边臣失计款呼延，辽左于今困右贤。招讨使承斩马剑，从征军赐大官钱。神京未可称高枕，孤塞应须策万全。将相共和文武济，勿令烽火照甘泉。
书边事四首·其一
作者：张可大
朝代：明

无端小草出登坛，壮士徒歌易水寒。枉把全师轻一掷，遂将宿将尽三韩。腐儒误国由房琯，野老吞声恨贺兰。岂是胡人开杀运，只因中国自摧残。
书边事四首·其三
作者：张可大
朝代：明

未得君王丈二殳，人人能说扫穹庐。防边谁上方城略，筹国曾无平准书。四出征兵飞赤白，再言加赋算锱铢。东夷未靖中原动，只恐殷忧不易除。
书边事四首·其二
作者：张可大
朝代：明

去年此日战浑河，败北频仍蹙境多。未见北尘先解甲，若逢胡骑便投戈。出关已绝生还梦，应募惟闻浪死歌。一自上都重失后，人心汹汹奈如何。
书边事四首·其四
作者：张可大
朝代：明

边臣失计款呼延，辽左于今困右贤。招讨使承斩马剑，从征军赐大官钱。神京未可称高枕，孤塞应须策万全。将相共和文武济，勿令烽火照甘泉。
奉送白翁老堂翁老先生荣归
作者：张可大
朝代：明

经纶妙手壮王猷，保障江南最上游。蒿目军储抒石画，劳心国计抱深忧。圣明暂许归香社，寮寀争夸向十洲。盻望锦帆移别浦，不胜云树思悠悠。
泛海
作者：张可大
朝代：明

到处啼莺倚棹歌，客怀偏向布帆多。黄云飞尽天如洗，鳌背山前万顷波。
过闸
作者：张合
朝代：明
体裁：七言绝句

日斜候得闸夫来，鼓击锣鸣闸始开。独有龙船先得过，南都中使进鲜回。
一苇轩诗
作者：张吉
朝代：明

君本幽居士，清风扬海滨。杪秋一开卷，飒沓动吾人。临流叹河广，揭厉竟谁亲。安得轩中物，昏暾横要津。
三月梅花齐
作者：张吉
朝代：明

人力端能夺化工，香吹谷雨半头风。道傍车马自朝夕，谁识原非积李丛。
三洲岩寻濂溪先生题刻不获
作者：张吉
朝代：明

洞里游人几度，纷纷石刻俱存。夫子独寻未见，空归暮雨江村。
与原善话旧
作者：张吉
朝代：明

天寒群壑幽，客散四壁静。跻攀肯堂馀，捕逐而翁影。汨汨伊闽波，沿流固知迥。王明梗时福，辛劳叹脩井。土苴把馀馨，金珠犹厌秉。可堪泪交堕，不见论思永。先生旧锥囊，举世看脱颖。虓虎困耽耽，三年恶声屏。古来设机阱，天视高自炳。变故等冻炎，其如我心整。至今发如漆，遐毂念方骋。
与周梁石同访镇远道士不遇因观梁石所注悟真篇有怀而作赠梁石
作者：张吉
朝代：明

束带拜先生，郡斋芳树底。渴心慰畴昔，婉娈增色喜。玉貌泽且温，霜髯奋而理。高词轧金石，劲气参碣砥。为指烟水东，微茫脩竹里。炼形有仙客，颇遂虚玄旨。挟我往访之，凌晨涉中沚。客从清浪去，云窦扃不启。时见岩洞阴，芳华耀桃李。桃李亦何言，忘言相对倚。开樽不停手，作书动盈纸。试问还丹客，长生古今几。君材匪庸流，声望满遐迩。愿为吾道计，兹事宜力抵。
与王永锡廖敷锡同游三洲岩
作者：张吉
朝代：明

仙岩渺何许，宛在碧岑间。我来不惮远，鼓枻湘水湾。亦有同舟客，荧荧俱妙颜。舍舟入岩际，岩溜方潺潺。探幽动野癖，窥罅讶天悭。云深隐白日，薄寒侵蒯菅。时见空洞表，悠悠鸾鹤还。安知峡山里，吏隐非真閒。芳筵湛清酤，代舞秉长蕳。苍壁多往躅，跻陵忘险艰。更闻有仙客，炼形依此山。去来骑苍鹿，飘忽难追攀。我欲见此客，敢辞捐佩环。再拜问至诀，永超生死关。
丙午除夕
作者：张吉
朝代：明

笑把岩廊博险程，自知来往颇分明。从教岁事更新故，未必天涯废送迎。心为怀家多远梦，道非师古敢冥行。孤灯的的真无赖，对客寒花彻夜荣。
东流
作者：张吉
朝代：明

江北踏将遍，江南疋马初。白云山雨恶，红点岸花疏。小邑春惟寂，清樽夜不孤。风襜吹欲绽，久客愧为儒。
乌符观读吕仙诗刻忽报蓝祁阳改知嘉善喜赋二绝为别
作者：张吉
朝代：明

执茗仙宫认旧题，冥冥山雨鹧鸪啼。路人开口尤真宰，捲送阳和到浙西。嘉禾风景异浯皋，百货都平米价高。闰月林庐多好梦，家家馈饎欲流膏。
乌符观读吕仙诗刻忽报蓝祁阳改知嘉善喜赋二绝为别·其一
作者：张吉
朝代：明

执茗仙宫认旧题，冥冥山雨鹧鸪啼。路人开口尤真宰，捲送阳和到浙西。
乌符观读吕仙诗刻忽报蓝祁阳改知嘉善喜赋二绝为别·其二
作者：张吉
朝代：明

嘉禾风景异浯皋，百货都平米价高。闰月林庐多好梦，家家馈饎欲流膏。
乘便宁亲诗为邹黄门赋
作者：张吉
朝代：明

茫茫天地心，要眇难窥闯。一殷地中雷，剨然如弛禁。高堂灿星帔，殊渥浩春浸。节抚衣？初，儿当敢言任。念儿忽在眼，系马㧓梅荫。跪拜读玺书，欢声动鞶紟。羡馀无所献，慈旨深引饮。岭表雪如金，俄惊破氛祲。
乘便宁亲诗为邹黄门赋
作者：张吉
朝代：明
体裁：古风

茫茫天地心，要眇难窥闯。一殷地中雷，剨然如弛禁。高堂灿星帔，殊渥浩春浸。节抚衣�初，儿当敢言任。念儿忽在眼，系马㧓梅荫。跪拜读玺书，欢声动鞶紟。羡馀无所献，慈旨深引饮。岭表雪如金，俄惊破氛祲。
九日同孙少参姜佥宪王参戎衡州石鼓山登高
作者：张吉
朝代：明

九日频年醉异乡，一尊今日复衡阳。空怀饵菊胜餐玉，却喜刲鲜类截肪。自诡隐宫虽醢脔，无辜赤子尚豺狼。孤亭俯瞰波涛恶，语及君臣泪满眶。佳节扬麾尚紫烟，一峰孤峭切规圆。奔流赴壑双江水，正气侵天旷代贤。薄宦胶融期脱洒，故人簪盍笑忘年。东郊细雨偏萧瑟，百折乡心巽雁边。
九日同孙少参姜佥宪王参戎衡州石鼓山登高·其一
作者：张吉
朝代：明

九日频年醉异乡，一尊今日复衡阳。空怀饵菊胜餐玉，却喜刲鲜类截肪。自诡隐宫虽醢脔，无辜赤子尚豺狼。孤亭俯瞰波涛恶，语及君臣泪满眶。
九日同孙少参姜佥宪王参戎衡州石鼓山登高·其二
作者：张吉
朝代：明

佳节扬麾尚紫烟，一峰孤峭切规圆。奔流赴壑双江水，正气侵天旷代贤。薄宦胶融期脱洒，故人簪盍笑忘年。东郊细雨偏萧瑟，百折乡心巽雁边。
九日谩兴
作者：张吉
朝代：明

乌有先生著布袍，躯长八尺胆气豪。翩然骑鹤历九皋，笑谈霞表超蓬蒿。骖麟翳凤列仙曹，不徐不亟帝所褒。玉童婉娈鸾笙号，月瓢冷浴紫金膏。北斗杓星手所操，黄流倒泻沧海涛。安期巨枣金母桃，攫而食之侔啖芼。腰间珌琫金错刀，剸犀执象刲鲸鳌。下瞰八极了莫逃，秕糠扫荡轻于毛。悬车欹侧赤焰韬，先驱负弩旋旌旄，下来两腋风萧颾。君不闻龙井山头万株菊，寒香尽入高人腹。
九月晦前三日兴平舟中追和邓方伯见寄九日桂山登高诗
作者：张吉
朝代：明

历尽南陬千万山，行踪独恨此山悭。得公诗意登临外，堕我尘心紫翠间。不作瓶馨伤菊老，肯增滩白喜云閒。自愧胸中乏丘壑，藤萝到处可跻攀。
云山酌别张鸿胪次韵周宪长二首
作者：张吉
朝代：明

四国疲虓虎，微康幸此边。胜游方剥后，佳景未霜前。酌海金卮洞，团空翠盖连。日斜捐侈袂，幽洞访钧天。别瓮收江色，君哉古庙边。乾坤疑有外，宾从觉无前。帝业丹书隘，民居蔀屋连。九韶如眼在，今古本同天。
云山酌别张鸿胪次韵周宪长二首·其一
作者：张吉
朝代：明

四国疲虓虎，微康幸此边。胜游方剥后，佳景未霜前。酌海金卮洞，团空翠盖连。日斜捐侈袂，幽洞访钧天。
云山酌别张鸿胪次韵周宪长二首·其二
作者：张吉
朝代：明

别瓮收江色，君哉古庙边。乾坤疑有外，宾从觉无前。帝业丹书隘，民居蔀屋连。九韶如眼在，今古本同天。
京口渡江
作者：张吉
朝代：明

风霜高洁浪如山，一柱中流拥翠鬟。鱼鸟浮沉窥瀚海，东南形势望潼关。空中影响知成幻，闹里心情觉亦閒。却怪寄奴甘篡晋，当初讨贼竟何颜。
会庆寺饯别吴献臣赴顺德令
作者：张吉
朝代：明

山房阒静久，荒草过人头。我今持一尊，送君东海游。东海未云远，君情何悠悠。结交结知己，气味贵相投。丈夫较分量，天地本同流。群儿弄骚墨，开口笑伊周。伊周亦何损，末俗吁可忧。昨得王户曹，誉之不容休。明当解缆去，还忆此地不。愿言树根本，好向卑近求。
促何文甫廖敷锡限韵之作
作者：张吉
朝代：明

君毋求险艰，我只造平易。荡舟几半日，借问诗成未。
全州会衡玉大参泛舟半月至渌口相别戏赠一绝
作者：张吉
朝代：明

掺袪一别小湘东，半月孤帆趁下风。滚滚湘流期到海，此情何地有终穷。
八桂传香诗为李贰守赋
作者：张吉
朝代：明

瑶台夜静冰蟾冷，海色如银秋耿耿。金桥霜滑屦音迟，大步健儿期一猛。盈盈金粟吹香远，犹记淮南歌偃蹇。吴家斧入李家门，偃蹇樛枝经几剪。古称伯达慈明辈，谓萃一宗咸俊乂。莫怨佳人绝代无，渠今举足堪追配。
兵书峡
作者：张吉
朝代：明

悬崖一椟古嶙峋，百箭纷披激水滨。恐有鬼仙曾脱骨，谓韬兵法却非真。
再和罗少参前韵
作者：张吉
朝代：明

独拥纤稀坐夜凉，清都金粟窦微香。世纷无复腾埃壒，仙乐应闻振篪簧。云楮新裁眠正稳，月团旋煮味偏长。端居自有超凡趣，不在旁求大药方。
再次顾贰守前韵
作者：张吉
朝代：明

瀹茗相逢谷雨边，一番说起一醒然。君来漾月亭前住，我欲华山顶上眠。镜里青丝留万丈，床头缥帙散千篇。丈夫行止都由命，与道翱翔是大贤。薄宦淹留海峤边，心关幽事亦翛然。园葵草际和云剪，野鹤榕阴避雨眠。对酒日峨高桷帽，焚香夜检指玄篇。故人投赠多佳句，元白方知不独贤。芳草萋萋夕照边，一樽相对便欣然。敢知造化都儿戏，聊与乾坤一醉眠。瓮底蟹螯沧海味，壁间金玉缙绅篇。傍人莫讶酣中客，清浊从来比圣贤。从来五管即穷边，今日风尘喜晏然。细雨一帘高阁坐，春星半榻小龛眠。閒将谢朓澄江句，博得刘叉冰柱篇。欲咒渔矶烟水竭，莫令动我大夫贤。景到红稀绿暗边，天涯游子故依然。閒拈彩笔供吟弄，不愧青绫任独眠。开口细谈齐物论，清心潜玩谷神篇。鸣鸠乳燕郡斋午，一榻松阴正渴贤。
再次顾贰守前韵·其一
作者：张吉
朝代：明

瀹茗相逢谷雨边，一番说起一醒然。君来漾月亭前住，我欲华山顶上眠。镜里青丝留万丈，床头缥帙散千篇。丈夫行止都由命，与道翱翔是大贤。
再次顾贰守前韵·其三
作者：张吉
朝代：明

芳草萋萋夕照边，一樽相对便欣然。敢知造化都儿戏，聊与乾坤一醉眠。瓮底蟹螯沧海味，壁间金玉缙绅篇。傍人莫讶酣中客，清浊从来比圣贤。
再次顾贰守前韵·其二
作者：张吉
朝代：明

薄宦淹留海峤边，心关幽事亦翛然。园葵草际和云剪，野鹤榕阴避雨眠。对酒日峨高桷帽，焚香夜检指玄篇。故人投赠多佳句，元白方知不独贤。
再次顾贰守前韵·其五
作者：张吉
朝代：明

景到红稀绿暗边，天涯游子故依然。閒拈彩笔供吟弄，不愧青绫任独眠。开口细谈齐物论，清心潜玩谷神篇。鸣鸠乳燕郡斋午，一榻松阴正渴贤。
再次顾贰守前韵·其四
作者：张吉
朝代：明

从来五管即穷边，今日风尘喜晏然。细雨一帘高阁坐，春星半榻小龛眠。閒将谢朓澄江句，博得刘叉冰柱篇。欲咒渔矶烟水竭，莫令动我大夫贤。
再用前韵戏赠痴斋
作者：张吉
朝代：明

曾闻天漏处，今日见南蛮。削尽睢盱态，添来憔悴颜。堰流思伐石，避湿欲登山。更假崇朝力，扁舟似可还。
再用前韵答陈季广宪副
作者：张吉
朝代：明

晓拂彤幨逐胜流，野云深拥庙花幽。皇驰帝骤参乾运，桂海冰天亦近陬。缥缈衣冠延暑雨，凄凉祠宇飒寒秋。倚空金碧头陀院，感慨无端念此游。
再答周汝诚佥宪
作者：张吉
朝代：明

不见茅阶闪画旃，道垂终古绝奇偏。风雷鼓舞听犹静，江汉澄清玩未蠲。在物惟天堪作对，为君非舜莫齐肩。山中古庙来游日，击壤高歌乱有卷。
别后寄张应时同年
作者：张吉
朝代：明

之子面如玉，沿流送我行。低回羸马缓，叶帖敝冠轻。岩邑经三宰，茆堂只数楹。野花开遍处，吟望若为情。
别后寄郴州何提学
作者：张吉
朝代：明

先生高兴薄云间，未老飘然万里还。尘梦酣酣真独觉，世情扰扰更谁閒。生涯自喜耕犁稳，道术深知小数悭。野客三年思一访，竹舆今始挂门关。
南津阻风
作者：张吉
朝代：明

风留客舫南津口，独语苍头欲暮天。微火渐温茶鼎沸，绕篷添得荔枝烟。
南界獞村二绝
作者：张吉
朝代：明

诛茅作瓦十馀家，竹里寒梅渐著花。莫叹獞儿生意少，谷风偏起自天涯。陆菁山下界南村，古壁嵯峨宜驻军。健儿伐鼓奋双臂，细雨廉纤天欲昏。
南界獞村二绝·其一
作者：张吉
朝代：明

诛茅作瓦十馀家，竹里寒梅渐著花。莫叹獞儿生意少，谷风偏起自天涯。
南界獞村二绝·其二
作者：张吉
朝代：明

陆菁山下界南村，古壁嵯峨宜驻军。健儿伐鼓奋双臂，细雨廉纤天欲昏。
卢溪僲岩
作者：张吉
朝代：明

见说蓬瀛外，诸仙聚此岩。织缯馀旧杼，换骨弃空函。石险江流急，峰危鸟喙缄。茫茫天壤内，境界自真凡。
卢溪谒周元公祠次韵
作者：张吉
朝代：明

遗像端严殆逼真，周情孔思宋衣巾。群迷梦魇初醒客，久涸源头落访民。岳渎高深侔作用，乾坤命脉系心神。荒山野水秋风里，僭踵仙卿荐绿蘋。
古风怀杨方震
作者：张吉
朝代：明

我舟戢帆樯，奏疾借双桨。盘旋下洄洑，超忽凌漭瀁。骤骥方脱羁，形神固萧爽。妻孥片云外，相见犹反掌。斩恨拔长刀，渔欢布新网。清风入我怀，凉气快幽赏。玉堂有归客，遥忆心养养。明当剑水滨，握手论昨往。
吕仙亭饯邹宗道赴京二绝
作者：张吉
朝代：明

故人别家游河朔，莫厌山高尊酒薄。明朝一艇下长川，亭际空馀松子落。朗吟亭下莓苔绿，对酒那知春句足。为君拈起紫鸾笙，强把燕歌吹一曲。
吕仙亭饯邹宗道赴京二绝·其一
作者：张吉
朝代：明

故人别家游河朔，莫厌山高尊酒薄。明朝一艇下长川，亭际空馀松子落。
吕仙亭饯邹宗道赴京二绝·其二
作者：张吉
朝代：明

朗吟亭下莓苔绿，对酒那知春句足。为君拈起紫鸾笙，强把燕歌吹一曲。
吕梁口号
作者：张吉
朝代：明

缊袍立断石梁阴，一水滔滔亘古今。澒洞大声轰地籁，悠扬流沫荡人心。诗听伯子声声乐，路觅宣尼寸寸金。岂是腐儒崖堑少，孤琴随处得知音。
吴献臣邀饮梧州冰井寺因游吕仙祠
作者：张吉
朝代：明

吴侯好事者，饮我漫泉亭。漫郎不复作，泉水空泠泠。汲引资漱涤，尘心嗟顿惺。心惺觉超诣，渐与上禅并。客飧金光草，千载游青冥。遗踪堪一访，披草入云汀。
和丘时雍见寄
作者：张吉
朝代：明

我爱先生嘉遁乡，南山之北北山阳。苍苔白石林间路，短榻疏帘竹里堂。县吏不来公事了，尘尊委尽秫田荒。十年悽断吴人咏，抚卷长吟月满廊。
和双溪杭佥宪谒曹娥庙留题
作者：张吉
朝代：明

水滨故事堪搜索，宓妃枕也湘妃瑟。茫茫真伪苦难分，游子相猜非一日。兰芎山下草露零，孝女高风谁复觅。双旌冉冉导双溪，芳醑雅歌相继出。邯郸古碑久磨灭，临江土木空形质。老瞒逆焰已熏天，汉鼎多年泯馨飶。碑阴隐字揣摩馀，犹与徒人较疏密。不思娥心憎犬彘，怒气潜张己盈室。娥生玄圣作经前，直与共姬迭书卒。水火无情道本高，千古越峰无峍崒。
和吴茂贞大理见寄舟中感兴三绝
作者：张吉
朝代：明

经如造化妙难窥，生长收藏自四时。若语本原澄彻处，寒潭秋月正适宜。阿奴执役供家政，问有能声亦纪纲。二氏大为吾道蠹，彼疏斯粺敢相方。是处江山是处天，饥来吃饭饱时眠。声音笑貌都消尽，心似寒灰不入禅。
和吴茂贞大理见寄舟中感兴三绝·其一
作者：张吉
朝代：明

经如造化妙难窥，生长收藏自四时。若语本原澄彻处，寒潭秋月正适宜。
和吴茂贞大理见寄舟中感兴三绝·其三
作者：张吉
朝代：明

是处江山是处天，饥来吃饭饱时眠。声音笑貌都消尽，心似寒灰不入禅。
和吴茂贞大理见寄舟中感兴三绝·其二
作者：张吉
朝代：明

阿奴执役供家政，问有能声亦纪纲。二氏大为吾道蠹，彼疏斯粺敢相方。
和季广陈宪副阳朔题壁
作者：张吉
朝代：明

恐涌泓坳混沌墟，载环苍玉堑寒虚。图经桂壤依稀见，贡篚荆阳阔略书。倚岫行涂骞举举，窥渊佛阁镜如如。曾无七剂瘳民瘼，自菲深忧未破除。
和李子长三洲岩韵三首
作者：张吉
朝代：明

嵌空亦借跂乌光，万里灵晖互短长。玉乳分香来石罅，芥舟潜影度坳堂。烟霞暂可栖凡鸟，松菊能无恋故乡。我有月瓢轻一尾，石桥曾掬几分凉。突兀支撑太古前，洞门临水锁蛮烟。曾经两度呼仙友，耻复终年堕世缘。虚室静谺云磴外，异花深拥玉池边。昆丘玄圃知何处，悬腕重挥忆旧联。小径通云谩百萦，乾坤谁斲妙空成。何人到了何人未，一步登来一步清。芝草琅玕同气味，鸾翔凤翥等心情。若论风景非人世，恍惚君山笛几声。
和李子长三洲岩韵三首·其一
作者：张吉
朝代：明

嵌空亦借跂乌光，万里灵晖互短长。玉乳分香来石罅，芥舟潜影度坳堂。烟霞暂可栖凡鸟，松菊能无恋故乡。我有月瓢轻一尾，石桥曾掬几分凉。
和李子长三洲岩韵三首·其三
作者：张吉
朝代：明

小径通云谩百萦，乾坤谁斲妙空成。何人到了何人未，一步登来一步清。芝草琅玕同气味，鸾翔凤翥等心情。若论风景非人世，恍惚君山笛几声。
和李子长三洲岩韵三首·其二
作者：张吉
朝代：明

突兀支撑太古前，洞门临水锁蛮烟。曾经两度呼仙友，耻复终年堕世缘。虚室静谺云磴外，异花深拥玉池边。昆丘玄圃知何处，悬腕重挥忆旧联。
和李茂卿大理见寄
作者：张吉
朝代：明

湘累掩袂悲宗国，白日无辉天改色。幽辞几曲绪愁心，兰茝千年馨九域。诸家步骤必累君，一鹤千鸡终不群。夜窗罢诵掩松月，半榻齁齁梦楚云。疑累不死犹声响，叩玉锵金入吾掌。孔鸾互集眩西东，神鬼哀吟惊下上。纷纷得丧已茫然，古人孰与今人贤。不扃破屋贫仍住，折足方床病且眠。不愿封醉乡侯，傲睨万物意悠悠。糟床枕籍迷昏晓，颠倒乾坤象罔流。不愿学海上翁，南山北斗絜其终。飘然一举超人世，出入鞭霆与驾风。得仙得酒诧臻此，薄说江乡贫病士。大非贫病宁彼知，色相声音咸脱矣。荷锄日日独出门，遇馌相呼田父恩。得诗辄引焚其稿，心与长江泯泯论。
和杨大参志仁见寄
作者：张吉
朝代：明

脍口新声配鼎梅，地忘陡险与沿洄。䃔䃧劲气轰齐后，缥缈清飙飏粤来。苗莠章章公议振，枭鸾皎皎庙谟开。一樽共醉储胥月，感愧秋风袜线才。
和林大参衡玉湘行一首
作者：张吉
朝代：明

扁舟乘月入衡阳，旧是王孙放逐乡。晓峤徒云悭雨泽，秋花染露健寒香。波涛任自掀腾阔，姜桂从来气味长。数载公私都不扰，郡人犹解说雍王。
和沈宪长谒武侯庙二首
作者：张吉
朝代：明

四海提封汉旧疆，敷天赤子泣高光。期声大义吞吴魏，敢据初心老邓襄。北伐数罢龙虎阵，登闻终缀鼎彝香。一身生死关宗社，遽死凭谁问彼苍。盘空古庙古仍今，翠盖萦云此眺临。业敝荆梁悲汉统，诗陈板荡诔公心。九原色笑中都宰，一节峥嵘北地谌。竟日停车访遗辙，天教暄暖助沉吟。
和沈宪长谒武侯庙二首·其一
作者：张吉
朝代：明

四海提封汉旧疆，敷天赤子泣高光。期声大义吞吴魏，敢据初心老邓襄。北伐数罢龙虎阵，登闻终缀鼎彝香。一身生死关宗社，遽死凭谁问彼苍。
和沈宪长谒武侯庙二首·其二
作者：张吉
朝代：明

盘空古庙古仍今，翠盖萦云此眺临。业敝荆梁悲汉统，诗陈板荡诔公心。九原色笑中都宰，一节峥嵘北地谌。竟日停车访遗辙，天教暄暖助沉吟。
和王世赏大参见寄四首
作者：张吉
朝代：明

相逢一笑更何疑，枯朽含生臭腐奇。遥望莫春怀点瑟，不争閒著任秋棋。君看大有同人占，我赋车攻吉日诗。半醉并游清绝处，江天涵泳两无涯。五年恒苦阿奴痴，馈我怀人辍食时。真采何曾施缋绣，大声元不假弹吹。疏顽敢觊炉头雪，懒惰空惭镜里丝。今雨漓江偶同醉，月正犹恨对花迟。螺川一棹旧经过，风日薰人奈醉何。听诗稚子傍烟语，餐玉神仙联袂歌。远梦瞢腾天共永，新知噂沓岁空多。罢论岭表犹氛祲，喜见松阴裕茑萝。百忧公暇暂搴除，坐对幽棚落蠹鱼。雪月风花閒点染，羲文周孔旧图书。绝塞干戈牢落后，故人杯酒笑谈初。忧来若说病堪比，请赂名医卜晏如。
和王世赏大参见寄四首·其一
作者：张吉
朝代：明

相逢一笑更何疑，枯朽含生臭腐奇。遥望莫春怀点瑟，不争閒著任秋棋。君看大有同人占，我赋车攻吉日诗。半醉并游清绝处，江天涵泳两无涯。
和王世赏大参见寄四首·其三
作者：张吉
朝代：明

螺川一棹旧经过，风日薰人奈醉何。听诗稚子傍烟语，餐玉神仙联袂歌。远梦瞢腾天共永，新知噂沓岁空多。罢论岭表犹氛祲，喜见松阴裕茑萝。
和王世赏大参见寄四首·其二
作者：张吉
朝代：明

五年恒苦阿奴痴，馈我怀人辍食时。真采何曾施缋绣，大声元不假弹吹。疏顽敢觊炉头雪，懒惰空惭镜里丝。今雨漓江偶同醉，月正犹恨对花迟。
和王世赏大参见寄四首·其四
作者：张吉
朝代：明

百忧公暇暂搴除，坐对幽棚落蠹鱼。雪月风花閒点染，羲文周孔旧图书。绝塞干戈牢落后，故人杯酒笑谈初。忧来若说病堪比，请赂名医卜晏如。
和王司谏见寄游飞来寺用东坡韵
作者：张吉
朝代：明

众窍韵秋壑，孤禅怡冷湾。俄然下仙侣，鹤背赪玉颜。缑岭吹笙者，一去久未还。安知不即此，引袂拂天关。冉冉香酝地，浮浮云绘山。羾躯己物表，高唱百年间。醯鸡发吾覆，业欲捐佩环。伏枕忆孤峭，撑空拥翠鬟。
和琼台丘先生题陈希夷长睡图
作者：张吉
朝代：明

已逢真主御乾坤，敢问孤儿寡妇们。聊与钓台为敌手，百年高枕华山云。
和邓方伯喜雨诗
作者：张吉
朝代：明

岳伯露香虔夜拜，魂招天毕返严更。未炊万口胜嚵嚼，不赏诸军挟宠荣。云汉罢歌枭魃首，巫尪合笑蔑雷声。即看蜡腊通三广，野老黄冠业已成。
和邵太守东台落成之什
作者：张吉
朝代：明

高阁不可极，始登徵我人。苍生应有望，胜事岂无因。坐觉呻吟绝，何劳茇舍巡。兴来欢欲舞，先洒拂诗尘。
和韵游东冈寺
作者：张吉
朝代：明

倦借鸠藤力，跻攀俛复兴。太虚扪斗问，黄道趿云登。禅定灯犹续，诗成手自誊。戒心操己切，行者恐卢能。
和黄太守韵
作者：张吉
朝代：明

独鹤孤琴喜再留，谷风千里不知秋。诗关恋旧几章切，病在忧民何日瘳。乐土可销鱼鸟恨，洪炉难铸古今愁。胸中自有忘机术，不假园莺与海鸥。
喜天初徙寓三茅观三绝
作者：张吉
朝代：明

阛阓从来捐道心，荷衣新趁碧云岑。无媒寄谢无尘客，少保门前莫谩寻。孤踪落寞捲残云，诗瘦扪腰减几分。我是梦中闻静啸，恍疑身世在苏门。仙禽翯翯鹿呦呦，谁见幽人俨姱修。若道六经皆注脚，须邀造化与同游。
喜天初徙寓三茅观三绝·其一
作者：张吉
朝代：明

阛阓从来捐道心，荷衣新趁碧云岑。无媒寄谢无尘客，少保门前莫谩寻。
喜天初徙寓三茅观三绝·其三
作者：张吉
朝代：明

仙禽翯翯鹿呦呦，谁见幽人俨姱修。若道六经皆注脚，须邀造化与同游。
喜天初徙寓三茅观三绝·其二
作者：张吉
朝代：明

孤踪落寞捲残云，诗瘦扪腰减几分。我是梦中闻静啸，恍疑身世在苏门。
嘲毕都宪嘉会游山
作者：张吉
朝代：明

山泉何事漾清漪，御史中丞理钓丝。莫道仙灵都不觉，白云长与影相随。
夜宿便水
作者：张吉
朝代：明

漠漠烟村外，孤舟宿暮云。邮亭灯隐见，水国气氤氲。微月当篷露，啼鹃隔岸闻。客怀自今夕，谁叹久离群。
夜宿高都驿
作者：张吉
朝代：明

江驿暮投宿，缘崖缆短篷。枕衾烟草际，魂梦水云中。役重民膏竭，年祲米价丰。忧时心未了，休访避秦翁。
奉和总督都宪林公诞日述怀
作者：张吉
朝代：明

仗钺临戎善避权，每怀东海叹茫然。九重旰食纾南顾，百粤霜飞又隔年。夜久严程喧露布，风清燕寝穗檀烟。固知拯溺须脩绠，好把仙桃种玉田。
奉诏宋儒龟山先生杨时追封将乐伯从祀孔子庙庭次邓本元韵孔明退之晦庵南轩
作者：张吉
朝代：明

程门高弟知多少，文庙登歆见此儒。腾谤纵饶孙觌辈，处心无愧展禽徒。南方三子元相并，东庑诸贤只么俱。礼乐敢容轻议在，拥衾终夕梦夷夔。
娄原善竹庄小酌二绝
作者：张吉
朝代：明

别来心事故无穷，坐落悬车语未终。更辟柴门开小酌，千竿瘦竹两衰翁。野竹森疏映石潭，灵峰天际拥终南。纤尘不到夜谈处，月白风清酒半酣。
娄原善竹庄小酌二绝·其一
作者：张吉
朝代：明

别来心事故无穷，坐落悬车语未终。更辟柴门开小酌，千竿瘦竹两衰翁。
娄原善竹庄小酌二绝·其二
作者：张吉
朝代：明

野竹森疏映石潭，灵峰天际拥终南。纤尘不到夜谈处，月白风清酒半酣。
孝庙挽章二首
作者：张吉
朝代：明

一德康邦竹再苞，周宣千古托神交。狂僧腐竖殷鈇锧，故老元勋席土茅。直节优容天广大，疮痍涵煦地并包。孤臣泣把求言诏，莫报涓埃愧斗筲。听览躬亲积弊纾，何须戚宦力诛锄。文儒衮衮频登对，纪册滔滔不绝书。仁孝固应垂训远，励精无改继明初。万方洒血尤真宰，不遣天医下太虚。
孝庙挽章二首·其一
作者：张吉
朝代：明

一德康邦竹再苞，周宣千古托神交。狂僧腐竖殷鈇锧，故老元勋席土茅。直节优容天广大，疮痍涵煦地并包。孤臣泣把求言诏，莫报涓埃愧斗筲。
孝庙挽章二首·其二
作者：张吉
朝代：明

听览躬亲积弊纾，何须戚宦力诛锄。文儒衮衮频登对，纪册滔滔不绝书。仁孝固应垂训远，励精无改继明初。万方洒血尤真宰，不遣天医下太虚。
寄别节斋王都宪抚治湖广地方
作者：张吉
朝代：明

湖湘汉沔吾邻薮，万艇千艘岁时走。枯鳞秕粟动盈仓，儿女遮罗开笑口。公私仰给百馀年，子孙父祖代流传。比遭蝗旱痛连岁，田不耕收泽不鲜。遥怜饿殍僵中野，怒吼豺狼犹不舍。诛求移檄苦多门，骨髓已乾忧莫写。撒手归来对人说，舌犹未掉心先折。独劳圣主念遗黎，简在贞臣颁节钺。虎口婴儿念再生，峥嵘素抱今施设。
寿康驿读韩都宪诗刻
作者：张吉
朝代：明

江亭此刻不模糊，二十馀年寇难除。灯火夜谈听父老，相公开府在苍梧。
封川馆中书尧夫游伊洛诗因述此
作者：张吉
朝代：明

荼因味苦难成啜，花到春深不可移。独掩半扉无一事，戏书康节数联诗。
崧台馆中
作者：张吉
朝代：明

前驱顿节息传呼，再拜登堂坐绣铺。一代文儒非董贾，三年足迹遍江湖。敢忘稼穑酬艰食，自有菅茅葺敝枢。莫遣粤人歌夜半，令渠欹枕忆吴歈。
庄田坂中
作者：张吉
朝代：明

笋舆悬度百家庄，道道渠泉版版墙。二月生涯巳盈目，麦波苍翠菜花黄。
度岭
作者：张吉
朝代：明

子夜饭孤馆，挑灯听越歌。百盘云磴外，三度笋舆过。近眼非星汉，钩衣祛薜萝。疏钟散清梵，僧舍奈明何。
度岭
作者：张吉
朝代：明

此峰界夷汉，蜿蟺薄层空。关河既隔绝，风气迥难同。纤絺宾大蜡，寒涧饮长虹。古来遭谴斥，历历窜其中。圣世肆陶冶，瘴烟敛冥濛。逐客此量移，恩私荷优容。孤愚亦何幸，辙迹许遥通。结驷发中夕，登躯凌太穹。平看半规月，黯澹生天东。本候清凉至，返遭暄暖烘。乾坤有常理，人力讵为工。俯首省愆恶，越鸡号晓风。
康总戎惠袜偶值偏将献功戏赠一绝
作者：张吉
朝代：明

丰茸软滑雪弯弯，踏雪方惊雪不悭。鼠穴已空酣笑罢，阳和旋逐脚跟还。
建德馆中次戴司寇韵
作者：张吉
朝代：明

石径险疑断，畦樊缚欲斜。异花溪女鬓，深竹野人家。新旭荷天霁，纡途笑客差。煖云轻自散，片片傍巾纱。
开建馆中俟客
作者：张吉
朝代：明

天风振庭柯，槭槭彻孤馆。公馀偶閒坐，红叶飘来满。茗饮意所便，寒凉怯冰盌。一杯堪自慰，幽独欢怀短。迟尔共佳期，青袍休款款。
开建馆中俟客
作者：张吉
朝代：明
体裁：古风

天风振庭柯，槭槭彻孤馆。公馀偶閒坐，红叶飘来满。茗饮意所便，寒凉怯冰碗。一杯堪自慰，幽独欢怀短。迟尔共佳期，青袍休款款。
弋阳赠郑梦龄
作者：张吉
朝代：明

二仪森万有，错杂难比同。穷通与得丧，孰匪真宰功。达人会其理，委志顺鸿濛。我昨坐狂悖，苦词腾上穹。幸宽鈇鍎威，甘逐夷僰风。察卒事驱追，严程敢从容。朝命知谓何，祸恐不测中。亲朋断踪迹，音贶亦罕通。我公独无畏，勖我全始终。别筵炳明烛，高谈动帘栊。众口陈利害，哆然竞西东。公曰是有命，心安貌怡融。忽忽十三载，蛮花看屡红。公当方面寄，勋业何崇崇。疾驱无后先，独复乖崖翁。宠光耀川蜀，金空亘长虹。北风振霜叶，槭槭堕我篷。一系拜公毕，抚心载忡忡。念昔执别初，那卜今再逢。离合固前定，多计讵为工。
归田十咏和韵送刘教授归庐陵
作者：张吉
朝代：明

送君此日会何年，携手河梁一惘然。镜里银丝三十丈，到头赢老不赢钱。峡云影里饮长年，乡思潮声共渺然。闻道乾坤一钜壑，鲈鱼到处不论钱。骄儿莫谩诧芳年，老病归来也帖然。若把黄金买身贵，箧中那得有閒钱。折竹沉舟罢钓年，沧波万顷任茫然。村中社饭餐须饱，敢爱囊中折二钱。公己捐书绝学年，螺峰一觉日枵然。石头作枕云为被，颇觉閒眠独省钱。枯楠病橘三千年，迟尔归来一粲然。就里风花并雪月，招呼不用一文钱。两脚红尘今几年，这回跳出却恬然。螺川薄酒甘如醴，下箸何须日万钱。厌饫云山公暮年，昂藏野鹤共臞然。脚跟芒屩无今古，悭得苏公几眼钱。看花莫叹薄衰年，老眼方知花欲然。若到秾华满天地，少年那日不输钱。山中麋鹿总忘年，松叶深深路窅然。我欲访君恐难觅，先输鬼谷卦头钱。
归田十咏和韵送刘教授归庐陵·其一
作者：张吉
朝代：明

送君此日会何年，携手河梁一惘然。镜里银丝三十丈，到头赢老不赢钱。
归田十咏和韵送刘教授归庐陵·其七
作者：张吉
朝代：明

两脚红尘今几年，这回跳出却恬然。螺川薄酒甘如醴，下箸何须日万钱。
归田十咏和韵送刘教授归庐陵·其三
作者：张吉
朝代：明

骄儿莫谩诧芳年，老病归来也帖然。若把黄金买身贵，箧中那得有閒钱。
归田十咏和韵送刘教授归庐陵·其九
作者：张吉
朝代：明

看花莫叹薄衰年，老眼方知花欲然。若到秾华满天地，少年那日不输钱。
归田十咏和韵送刘教授归庐陵·其二
作者：张吉
朝代：明

峡云影里饮长年，乡思潮声共渺然。闻道乾坤一钜壑，鲈鱼到处不论钱。
归田十咏和韵送刘教授归庐陵·其五
作者：张吉
朝代：明

公己捐书绝学年，螺峰一觉日枵然。石头作枕云为被，颇觉閒眠独省钱。
归田十咏和韵送刘教授归庐陵·其八
作者：张吉
朝代：明

厌饫云山公暮年，昂藏野鹤共臞然。脚跟芒屩无今古，悭得苏公几眼钱。
归田十咏和韵送刘教授归庐陵·其六
作者：张吉
朝代：明

枯楠病橘三千年，迟尔归来一粲然。就里风花并雪月，招呼不用一文钱。
归田十咏和韵送刘教授归庐陵·其十
作者：张吉
朝代：明

山中麋鹿总忘年，松叶深深路窅然。我欲访君恐难觅，先输鬼谷卦头钱。
归田十咏和韵送刘教授归庐陵·其四
作者：张吉
朝代：明

折竹沉舟罢钓年，沧波万顷任茫然。村中社饭餐须饱，敢爱囊中折二钱。
徐州入舟遇雨口号
作者：张吉
朝代：明

绯衣舞罢帝城春，万里驱车到泗滨。滚滚黄埃聊与别，霏霏冻雨便相亲。蜉蝣世界嗟同病，瓮盎乾坤笑独贫。手把残经了灯火，梅花数点冷依人。
徐州观寿王之国
作者：张吉
朝代：明
体裁：古风

溪风猎猎吹旗画，百丈游龙齐上下。天东清旭散金铺，帝子楼舡枕台榭。三军铠仗侔霜雪，天策亲军此其亚。偃王僣号朝诸侯，逆节至今堪唾骂。匹夫扛鼎又何取，照耀彭城讶伊乍。我昨路绕江都亭，风帆夜踔淮海星。已见先舟列千炬，万夫合沓呼寒汀。今见王舟更惊汗，舳舻千里犹未断。始信炎刘梁孝王，东都宫殿凌霄汉。垂衣圣主覃深仁，十年穹昊无先春。穷发犹知蒙帝力，矧兹介弟同气亲。金縢温制垂千裔，宝藏崇资兼百珍。亲亲自昔先封建，带砺河山示深眷。帝曰于乎小子封，越兹西土汝惟殿。一来一往自佳政，况抱区区臣子愿。愿言永鉴苍东平，作殿无如力为善。
徐州观寿王之国
作者：张吉
朝代：明

溪风猎猎吹旗画，百丈游龙齐上下。天东清旭散金铺，帝子楼船枕台榭。三军铠仗侔霜雪，天策亲军此其亚。偃王僣号朝诸侯，逆节至今堪唾骂。匹夫扛鼎又何取，照耀彭城讶伊乍。我昨路绕江都亭，风帆夜踔淮海星。已见先舟列千炬，万夫合沓呼寒汀。今见王舟更惊汗，舳舻千里犹未断。始信炎刘梁孝王，东都宫殿凌霄汉。垂衣圣主覃深仁，十年穹昊无先春。穷发犹知蒙帝力，矧兹介弟同气亲。金縢温制垂千裔，宝藏崇资兼百珍。亲亲自昔先封建，带砺河山示深眷。帝曰于乎小子封，越兹西土汝惟殿。一来一往自佳政，况抱区区臣子愿。愿言永鉴苍东平，作殿无如力为善。
德庆感怀
作者：张吉
朝代：明

长流下苍梧，此地当关节。驻兵遏西贼，首尾困横决。纵有桀骜资，难逃死鈇钺。昔人多远谋，戍甲岂虚设。承平日既久，什伍坐分裂。时见村落间，残猺犹草窃。杀人无宁岁，焚黥蚕犁缺。不俟猖獗馀，生灵已摧折。驰书恳当道，抚捕牵多说。痛念心欲寒，经过指频啮。从来事姑息，寇乱无休歇。爝火堪燎原，其机当早灭。
惶恐滩忆文丞相诗句
作者：张吉
朝代：明

战马横奔宝刀折，边军夜醉关山月。厚禄徒资卖国人，伤心耻向滩头说。
感怀二首
作者：张吉
朝代：明

材薄知无补，微官负读书。梵宫金布地，歌馆玉为裾。钲鼓三城戍，桑麻万井虚。永怀愁绝处，孤烛夜分馀。天意知何极，疮痍苦未痊。西人方暴骨，东国尚侵边。忠谏须投窜，憸邪自保全。顾瞻犹寸禄，长使百忧煎。
感怀二首·其一
作者：张吉
朝代：明

材薄知无补，微官负读书。梵宫金布地，歌馆玉为裾。钲鼓三城戍，桑麻万井虚。永怀愁绝处，孤烛夜分馀。
感怀二首·其二
作者：张吉
朝代：明

天意知何极，疮痍苦未痊。西人方暴骨，东国尚侵边。忠谏须投窜，憸邪自保全。顾瞻犹寸禄，长使百忧煎。
慕萱诗为侍御陈秉衡题
作者：张吉
朝代：明

儿有寸草心，摇荡春风里。春风有时歇，儿心悲不已。君看湘水头，有鱼不可钩。物情避哀怨，无复问沉浮。
慰汪方伯失子
作者：张吉
朝代：明

阿郎倦埃壒，早趁三岛游。诸仙喜得朋，乃翁悲未休。一悲复一喜，泯泯暗相投。喜去悲不任，悲徂喜绸缪。翕张在俄顷，俄顷白人头。不见古圣人，视物等虚舟。超然委欣戚，独与天为流。问郎今几龄，刚浃二纪秋。若把彭乔比，脩促良不侔。达人试大观，亦复何怨尤。■磹一电光，敢望曦轮周。各司天阳柄，以慰下土求。所求倘偏颇，下土为拙谋。天人固一理，悉此可消忧。忧遣理益焞，万有一浮沤。作诗寄遐悃，莫协公意不。川谷带薄寒，叶脱风飕飕。
戏嘲周尚文纪善许假邻庄
作者：张吉
朝代：明

莫笑周郎旧缊袍，唐王瓮茧忆亲缫。中洲何日收新谷，小面香醪醉我曹。
戏调拙夫教谕病中
作者：张吉
朝代：明

旧闻公善饭，近日颇相乖。倦怠惟高枕，将迎懒下阶。石湍喧客梦，山月照人怀。亭宇便幽事，真成吏隐斋。
戏赠刘少卿
作者：张吉
朝代：明

昨举珊瑚鞭，拂断天衢雪。视公颜貌苦，对客多结舌。今拥毳裘深，山风帽檐劣。视公颜色好，谈麈挥不彻。语默固有时，含思逐寒热。放怀丘壑内，毕竟无拘掣。我梦敢告公，云深蕨茅桀。
抑斋诗
作者：张吉
朝代：明

猛士当用怯，睿夫须守愚。卑卑固难踰，皎皎终易污。物情多倚伏，天道有盈虚。达人会其理，厌丰而喜臞。声华屏观美，神明希内腴。韩彭赴菹醢，千古一长吁。君看斋中客，平平跻坦途。清风来竹牖，明月在蓬庐。长歌发金石，此乐复何如。
报国寺吊古二绝
作者：张吉
朝代：明

朝市山林几变迁，冥冥宫树隐寒烟。三千歌舞今何在，只有澄潭映碧天。海角偷安昧远图，长驱铁骑若摧枯。公孙剑气如风雨，皓齿佳人学得无。
报国寺吊古二绝·其一
作者：张吉
朝代：明

朝市山林几变迁，冥冥宫树隐寒烟。三千歌舞今何在，只有澄潭映碧天。
报国寺吊古二绝·其二
作者：张吉
朝代：明

海角偷安昧远图，长驱铁骑若摧枯。公孙剑气如风雨，皓齿佳人学得无。
拜少保于公遗像
作者：张吉
朝代：明

莫言天道窈难窥，事势阽危辄可推。扈跸使公军土木，身膏草野有谁知。万古中原耻未删，徽钦怀悯不生还。拊髀豪杰空叹息，无计登公晋宋间。国事当初若缀旒，南迁邪议已先投。背城馀烬非坚土，坐见江山半壁休。遗像侵晨拜且观，霜毛森竦泪阑干。英雄切齿知何限，欲脔奸谀肉细餐。指挥破斧扫欃枪，天步艰危睹再康。一代孤忠隘前史，盍将谥法少更张。奋于当奋本随时，大易真宗岂远而。自是君恩深似海，区区进退莫相疑。
拜少保于公遗像·其一
作者：张吉
朝代：明

莫言天道窈难窥，事势阽危辄可推。扈跸使公军土木，身膏草野有谁知。
拜少保于公遗像·其三
作者：张吉
朝代：明

国事当初若缀旒，南迁邪议已先投。背城馀烬非坚土，坐见江山半壁休。
拜少保于公遗像·其二
作者：张吉
朝代：明

万古中原耻未删，徽钦怀悯不生还。拊髀豪杰空叹息，无计登公晋宋间。
拜少保于公遗像·其五
作者：张吉
朝代：明

指挥破斧扫欃枪，天步艰危睹再康。一代孤忠隘前史，盍将谥法少更张。
拜少保于公遗像·其六
作者：张吉
朝代：明

奋于当奋本随时，大易真宗岂远而。自是君恩深似海，区区进退莫相疑。
拜少保于公遗像·其四
作者：张吉
朝代：明

遗像侵晨拜且观，霜毛森竦泪阑干。英雄切齿知何限，欲脔奸谀肉细餐。
挹翠轩
作者：张吉
朝代：明

朝来桃李花，莫殒东流水。艳色难久居，金石无销毁。幽轩事高卧，对景忘悲喜。涵泳千古心，荡摇空翠里。
摅愤诗答毛云窗见寄
作者：张吉
朝代：明

含章肇坤美，君子耻虚誉。牢吾劄脚跟，须在超然处。庭柯闹山鸟，哑哑类含怒。孔翠心赤霄，何曾少回顾。破斧歼撑犁，宁论蛮獠惧。世情任翻覆，天鉴自昭著。不见象尼翁，麛裘腾毁恶。引经折苏暴，谗谮皆邪虑。
敝帚篇
作者：张吉
朝代：明

敝帚复敝帚，形模真老丑。短如竫人躯，髡如季孙首。瓦砾笑摧残，髑髅嘲腐朽。南箕舌尚在，奈隔屈伸肘。忆昨溪谷间，丰茸迷左右。嘉卉作芳邻，庭柯为直友。岁年徒冉冉，寂寞甘自守。主人偶甄收，束缚联八九。提携入门庭，光彩射铛臼。张乐娱大宾，椎牛祝黄耇。匪予莫先发，次第及登卣。每阚曜灵升，徂寅方绝丑。主人发未栉，顾我己入手。稚子亦何知，含饴狎鸡狗。百责都未遑，我柄必首授。如论豁略功，岂落他人后。萧条转衰谢，抛掷惟引咎。况免畀焚流，主恩犹默受。动静固常理，敢腾咨望口。孤逸快新休，众劳悲旧垢。日月我明烛，云霞我虚牖。高卧动百年，颓然不知久。古今一惊电，铿耳何必寿。人弃天所怜，身单道弥厚。寄谢千金资，吾于尔何有。
新兴馆中
作者：张吉
朝代：明

忆昨岁庚戌，提兵顿兹境。铁马嘶长空，踏断云雷顶。长鲸肆诛剪，折首投烹鼎。仗剑指东隅，气吞沧海猛。笙歌集丰屋，野店无宵警。临流濯长缨，笑逐遨嬉请。空门力舂者，天地夸同永。捲旗入苍烟，幽讨期一逞。鹊惊藤子落，鹤没松烟迥。脩坂绝遗迹，寂寞春云冷。沉檀爇孤殿，空绕百金铤。即今三载馀，飘忽须臾顷。壮士悲战袍，残僧恋灯影。百年一惊电，流俗浪驱骋。白日照我庭，长吟醉还醒。泰山与蝉翼，轻重忘差等。
新城对雪有感
作者：张吉
朝代：明

南人见北雪，怪雪异南北。南雪酝酿初，冻色牣区域。彤穹集厚阵，铁骑攻不克。万瓦铮有声，苍珠集如织。群儿竞欢笑，仰盼情何极。得雪投母怀，瑶华诧胸臆。朔北岂固然，筮雪刚弛扐。轻云逗晴汉，布合全未力。雪片遽颠翻，扰案淆楮墨。闭门养坚素，众窍病难塞。忆昨朝京师，披雪方退食。先声枉谛听，适鼓多年惑。岁晏雪行署，再见讵容默。熟觇频卓颖，深念仍屏息。寒日澹晖晖，已照孤吟色。天道嗟靡常，人情尤叵测。扫除等残雪，皓首崇明德。
新秋登飞来寺阁有怀祁致和
作者：张吉
朝代：明

登登如来阁，秋色净如洗。倾耳无馀声，幽泉鸣不已。尘心笑刊落，静憩花树底。花开不在巅，花落不在趾。真空本无迹，儿女浪悲喜。恰恰枝上莺，忽添三两声。思君不可见，望望海云生。
旧寿郑先生八旬辱为古体长篇投谢次韵奉答
作者：张吉
朝代：明

斋居端坐盱乾圆，隐隐金声坠我前。焚香拜捧读数过，千花万草增华鲜。所贵论心不论面，暌违浃世如惊电。鸠藤八尺渺天涯，最恨相思不相见。埃涛蹩躠秋复春，武非武兮文非文。蛮烟瘴雨变鬒发，铁马金戈销客魂。翻思泮水怡春藻，谈笑东风杏花老。操觚抱椠依斗山，所业揆今何丑好。半生睥睨眼力疲，重累钧石轻毫釐。攫金抵璧同称赏，是诡坚冰作皎熙。先生皓首眠沧海，露芑云苓扱衣采。祥麟威凤隐郊坰，敢道虞皇得元凯。乐山者寿固其常，应肩铿耳凋三光。手提炉鞴业铸我，石烂江枯那可忘。二郎养就冲霄翼，暂引双雏笑推激。愿崇令德谐我私，万里鸿逵看伟绩。老天自昔祐善人，丰其胤者啬于身。不见于王二公后，勋声烈烈耀严宸。
易庵诗
作者：张吉
朝代：明

艰哉念大难，翥空翙轻翰。易易真轻易，曳踵旋平地。抑有易而难，请舒眉睫观。亦复难而易，浑河寸胶利。难易固多门，众议久喧喧。君今据其易，诸难无足论。惑我方在兹，再拜叩灵龟。一雨复一霁，何以决我疑。委心坐清夜，江月冷相随。对影忽两忘，茫然歌此诗。
晓发开建
作者：张吉
朝代：明

开阳寒日薄，归袂拂云汀。主客编氓户，玄纁众鸟翎。兴添江阁近，喜脱簿书仍。奸蠹何由剔，残樽愧独醒。
晚宿石螺滩
作者：张吉
朝代：明

轻桡泛清壑，晚泊此溪曲。倚棹试徘徊，悠然忘拘束。微烟蔼林外，惨澹见脩竹。寂寂深巷纡，森森芳园簇。树杪花落多，随风点茅屋。言翁勿轻扫，留我还来宿。
晚泊南浦驿
作者：张吉
朝代：明

纷纷冠盖地，一去十年春。游子惭儿戏，诸生望后尘。问津閒荡桨，访旧欲沾巾。衣带飘迟暮，天南万里身。
晚泊洪福寺前大水
作者：张吉
朝代：明

灶底蛙声木上罾，洪涛灭尽各村灯。船头佛脚疑相并，只好低徊对野僧。
暮发吉水
作者：张吉
朝代：明

流水涓涓月一规，月中人在水心时。乾坤好景元无数，吃用今宵些子儿。
曲江谒张文献公祠
作者：张吉
朝代：明

玄穹覆仙李，奕奕耀灵葩。鹦鹉啄其根，琼芬犹载嘉。潞车潜死士，太清陨妖蟆。炎精散旸谷，九有熙春霞。悬揣浴日功，如公能几家。宠光愧深墨，直辞终国华。薄暮移众阴，江湖空叹嗟。枯稊逐恶湍，飘泊天之涯。泉原一瞠目，万国风中花。挺挺谏诤姿，辛劳罕悠遐。邹人述孔业，家法允无差。三觌邦君既，一言终莫加。此意固渊永，沉思盱远沙。
曲阜谒孔庙
作者：张吉
朝代：明

三才本参列，人道镇无亏。克肖二仪者，茫茫知为谁。帝业至勋华，中天扬皎曦。寂寞千载后，空有高名垂。孤坚更无极，卓彼象尼师。俯仰均覆载，试占诸乳儿。乳犹在儿口，浑浑亦何知。所喻夫子圣，天与地高卑。古今同一辙，不假教诏为。逮自立门户，或操炉与锤。孰云不师孔，克自树良规。我年涉衰迈，稍复念儿时。徒兴望洋叹，奈此鬓成丝。静念热衷肠，拮据殆忘疲。宦辙指东鲁，周游洙泗涯。升堂肃瞻拜，懔懔无邪思。愿言保终始，努力复奚疑。圣轨固云远，跻攀方自兹。
望夫石
作者：张吉
朝代：明

郎如流水去不归，妾身未死心先灰。一朝粉黛随烟雾，郎归空拜北邙堆。辛勤累石明妾志，数尺昂然妾无异。贞坚莫道本无情，泪痕血点皆生气。呀鹰暮啄肤藓癯，十年山鬼空揶揄。相公请禁樵采路，不坏期与天地俱。
望岳
作者：张吉
朝代：明

湘水澹寒波，幽怀任孤艇。迢迢望衡岳，坚坐移光景。中天跨遥岑，弭节诸曜骋。薄海詟威灵，全荆破声影。壮哉七十峰，岂即非仙境。气侔鹑火烈，功配炎曦炳。圭璧走皇王，乾坤一何永。我行尚峰阴，我志超绝顶。云深石道险，叹息空引领。
望庐山作
作者：张吉
朝代：明

彭蠡之滨大江浒，群山耸立森圭珇。独有匡庐势最高，俯视一一如环堵。匡庐之峰真绝奇，青天割破愁神祇。崭岩百态应难状，钜衍三军劳并持。我来正值秋气改，浊浪翻空若浮海。贪看渐觉眼花添，欲上终疑筋力殆。却怪玄圭奏功后，历纪诸峰此峰漏。世儒虽辨敷浅源，恐将附赘为肤腠。嗟尔犹为神禹之所遗，自馀幽眇何由知。群山群山勿相疑，此峰微尔谁能窥。呜呼此峰微尔谁能窥。
朱冈道中三绝与陈子文同作
作者：张吉
朝代：明

清晨一棹长林端，水声沉濊日色寒。行人见水不见日，黄叶竹儿千万竿。小桥欲度更沈吟，笑对酸儒野水浔。溪女蕉衫黄胜锦，看人閒倚竹门阴。天放狂夫半日閒，来听野老立谈閒。如今早稻场花了，打点腰镰带月还。
朱冈道中三绝与陈子文同作·其一
作者：张吉
朝代：明

清晨一棹长林端，水声沉濊日色寒。行人见水不见日，黄叶竹儿千万竿。
朱冈道中三绝与陈子文同作·其三
作者：张吉
朝代：明

天放狂夫半日閒，来听野老立谈閒。如今早稻场花了，打点腰镰带月还。
朱冈道中三绝与陈子文同作·其二
作者：张吉
朝代：明

小桥欲度更沈吟，笑对酸儒野水浔。溪女蕉衫黄胜锦，看人閒倚竹门阴。
李都阃同登蓬莱阁观海
作者：张吉
朝代：明

苍髯如戟李将军，平生嗜好在斯文。行边宛转阴山北，望水沉吟东海濆。蓬莱暑雨开新霁，半落沧潮含晓云。崔嵬阁道隳空阔，导吾并盖穷氤氲。须臾云散诸岛出，二竹三门联甲乙。寸心恍惚共神谋，两目颟顸与天毕。却忆太始混沌初，阴阳摩荡无形质。二仪既辟清浊分，洄潏颐中止天一。外浮乾象内涵坤，倒景神人难致诘。坤轩西北轾东南，万派奔趋同一律。海市流传不记秋，古今胜事信无俦。南多鲛室北蜃室，变幻起灭难推求。蜃为楼阁鲛为绡，往往真与尘世侔。虽侔尘世终莫有，吁嗟入目不入手。是时我与李将军，注目晴空颇良久。渺然一碧何所见，恍恍徒闻鳌抃蛟龙吼。人言海烟映日海市乃露呈，孰是神物无依凭。空明万象惊瞆袖，伸手谁探波底星。
松岩八景 其一 珠潭浸月
作者：张吉
朝代：明

月在潭水中，水清月儿白。风来莫吹动，天壤吁一色。
松岩八景 其七 溪滨奇石
作者：张吉
朝代：明

君航洞庭日，仗剑割云根。欲识蛟龙恨，年年风雨痕。
松岩八景 其三 方塘水活
作者：张吉
朝代：明

芳草何时歇，落花春自飞。悠然憺忘食，游子川上归。
松岩八景 其二 远圃生烟
作者：张吉
朝代：明

桃李欲成蹊，幽人倦昏晓。轻烟澹如抹，天际青未了。
松岩八景 其五 岩桂秋香
作者：张吉
朝代：明

朝眠岩顶云，莫醉岩底石。岩花不知老，香堕几千尺。
松岩八景 其八 山顶灵泉
作者：张吉
朝代：明

客问此何山，清泉流不已。答云古香炉，飞入星源里。
松岩八景 其六 岭松冬秀
作者：张吉
朝代：明

纷纷儿女态，敢与丈人谋。独有苍髯叟，寒山共白头。
松岩八景 其四 叠嶂云閒
作者：张吉
朝代：明

云山知几叠，山静云亦迟。道人衣带润，伸脚打眠时。
松岩八景·珠潭浸月
作者：张吉
朝代：明

月在潭水中，水清月儿白。风来莫吹动，天壤吁一色。桃李欲成蹊，幽人倦昏晓。轻烟澹如抹，天际青未了。芳草何时歇，落花春自飞。悠然憺忘食，游子川上归。云山知几叠，山静云亦迟。道人衣带润，伸脚打眠时。朝眠岩顶云，莫醉岩底石。岩花不知老，香堕几千尺。纷纷儿女态，敢与丈人谋。独有苍髯叟，寒山共白头。君航洞庭日，仗剑割云根。欲识蛟龙恨，年年风雨痕。客问此何山，清泉流不已。答云古香炉，飞入星源里。
松洲庄四景题赠刘景用
作者：张吉
朝代：明

松洲风景近如何，鸟哢桃花水涨莎。咫尺相思不相见，长须空自走江波。松洲风景近如何，菱叶荷花净远波。谩把碧筒挥酒伴，鬼神终夜泣酣歌。松洲风景近如何，茆屋秋阴长薜萝。䆉稏如云三百顷，老农谈笑剧悬河。松洲风景近如何，残雪疏梅共一窝。独笑江湖清绝处，寒漪轻漾暮钟和。
松洲庄四景题赠刘景用·其一
作者：张吉
朝代：明

松洲风景近如何，鸟哢桃花水涨莎。咫尺相思不相见，长须空自走江波。
松洲庄四景题赠刘景用·其三
作者：张吉
朝代：明

松洲风景近如何，茆屋秋阴长薜萝。䆉稏如云三百顷，老农谈笑剧悬河。
松洲庄四景题赠刘景用·其二
作者：张吉
朝代：明

松洲风景近如何，菱叶荷花净远波。谩把碧筒挥酒伴，鬼神终夜泣酣歌。
松洲庄四景题赠刘景用·其四
作者：张吉
朝代：明

松洲风景近如何，残雪疏梅共一窝。独笑江湖清绝处，寒漪轻漾暮钟和。
桂林
作者：张吉
朝代：明

古桂丛生处，严城画角秋。岚烟铄肤骨，仗剑倦登游。旱甚米价踊，一饱愧易谋。所忻寇盗宁，稍见疮痍瘳。夜半宿僧阁，露冷风飕飕。揽衣起彷徨，一水当槛流。琮琤触鸣玉，静听声转幽。忆昨隘世网，江湖纷百忧。孤吟对寥廓，四顾更添愁。有客听我吟，问我竹扉头。燕歌类慷慨，楚声多怨尤。非燕亦非楚，胡然今夕讴。谢客掩扉卧，烈鼾撼重楼。天明起饭客，别客下全州。
桂林杂题十一绝 其一 伏峒祠
作者：张吉
朝代：明

苍梧水手亦何知，劝我祈釐伏峒祠。伏峒祠神知我否，我生元不惯祈釐。
桂林杂题十一绝 其七 崩沙
作者：张吉
朝代：明

有客相逢崩沙浒，正值船头西去时。会得虎溪三笑法，青山影里一枰棋。
桂林杂题十一绝 其三 开酒
作者：张吉
朝代：明

仆夫熯矣我犹强，有酒盈樽忍独觞。散与仆夫同一醉，半江风露夜初凉。
桂林杂题十一绝 其二 上滩
作者：张吉
朝代：明

篙师疾叫如冤鬼，声彻江心石也穿。急雨一篷挥汗罢，恶滩犹说在前川。
桂林杂题十一绝 其五 十六夜同献臣对月
作者：张吉
朝代：明

昨宵对月负佳期，今夕开樽野水湄。月色细看元未改，人心安得本无疑。
桂林杂题十一绝 其八 平乐
作者：张吉
朝代：明

景阳先辈亦贤哉，廷美同官水部来。院里烧香方罢泪，中亭诗句更兴哀。
桂林杂题十一绝 其十 登鉴山寺
作者：张吉
朝代：明

西风吹瘦㵾溪形，云蹬跻来百级零。寺里有僧都未见，晚峰遥映佛头青。
桂林杂题十一绝 其十一 山粟
作者：张吉
朝代：明

山粟离离被石头，也须销得老农忧。日斜独自缘青壁，手把长矛逐野猴。
桂林杂题十一绝 其四 观渔
作者：张吉
朝代：明

广西人家避獞贼，尽住陂陁临水山。或移小艇供垂钓，只去前头一两湾。
桂林杂题十一绝·伏峒祠
作者：张吉
朝代：明

苍梧水手亦何知，劝我祈釐伏峒祠。伏峒祠神知我否，我生元不惯祈釐。篙师疾叫如冤鬼，声彻江心石也穿。急雨一篷挥汗罢，恶滩犹说在前川。仆夫熯矣我犹强，有酒盈樽忍独觞。散与仆夫同一醉，半江风露夜初凉。广西人家避獞贼，尽住陂陁临水山。或移小艇供垂钓，只去前头一两湾。昨宵对月负佳期，今夕开樽野水湄。月色细看元未改，人心安得本无疑。奴刚持酒到沙头，月亦东来照我瓯。人事天机都恰好，却疑今夕也中秋。有客相逢崩沙浒，正值船头西去时。会得虎溪三笑法，青山影里一枰棋。景阳先辈亦贤哉，廷美同官水部来。院里烧香方罢泪，中亭诗句更兴哀。水心亭子隔浮埃，石趾团团类劈开。醉来不记昭潭路，道是严陵旧钓台。西风吹瘦㵾溪形，云蹬跻来百级零。寺里有僧都未见，晚峰遥映佛头青。山粟离离被石头，也须销得老农忧。日斜独自缘青壁，手把长矛逐野猴。
桂林杂题十一绝·其九
作者：张吉
朝代：明

水心亭子隔浮埃，石趾团团类劈开。醉来不记昭潭路，道是严陵旧钓台。
桂林杂题十一绝·其六
作者：张吉
朝代：明

奴刚持酒到沙头，月亦东来照我瓯。人事天机都恰好，却疑今夕也中秋。
梅花图为舒方伯赋次周宪长韵
作者：张吉
朝代：明

江妃捧出脱胎龙，鳞甲参差动朔风。天根一脉窦严冬，已闯红炉金铁融。晋楚非富颜非穷，敢将腆菲论拙工。依稀一觉罗浮梦，万紫千红处处同。
梧州送土酋岑猛岑瑬往讨饶贼
作者：张吉
朝代：明

权珰鼓臂撼太清，九有崩腾如沸羹。攫金白昼作欢笑，饩养枭獍娱心情。苞苴竿牍势倒海，布流成风谁解改。潘郎猛心猛于虎，万事不知惟荐贿。东郊恶少张赤髯，欲取潘郎头作醢。横行蹂践一万家，曲眉卷发死如麻。踆踆赤子走不辍，泪血双滂殷土花。失律谁驱乌合众，狂来跳入姚源洞。三千性命等鸿毛，快剑长鎗业赍送。天寒岁莫霜雪暗，浮世空悲一场梦。汝提十万横磨甲，桂海春波觉犹狭。虺蛇积血腥锋铓，蛟蜃残骸牣唼呷。且看铁骑疾如风，鼠怪狐妖捲地空。宣尼惨淡居夷志，雾释冰消一啸中。
梧州送郑都阃往靖海关
作者：张吉
朝代：明

两河交涨欲稽天，独抱牙璋此放船。大贝元龟开宝气，苍龙白虎耀晴川。英雄上策思倾否，劳瘁遗黎念弛肩。不见昆崙已潜迈，中宵歌吹尚宾筵。
次徐大行许由弃瓢韵
作者：张吉
朝代：明

都君己为苍生出，惨断春花与秋月。天遗一叟治幽忧，万里冥鸿托消息。颍人莫笑蟹与虾，荡泊烟涛为室家。天真自适更何事，亦笑乾坤生有涯。青山对我寂无语，尔瓢何乃声如许。临流送尔出人间，好去当筵侑歌舞。
次韵南庵久雨之什
作者：张吉
朝代：明

客子困积雨，萧条住百蛮。吾人安敢道，真宰独何颜。江涨浑无地，云深不见山。米囊探已竭，菜色几时还。
次韵娄诚善春日楼居四绝
作者：张吉
朝代：明

匹马寻春到瓮城，城中春色自分明。半空丝竹轰清昼，绕榻晴云阁鸟声。春事俄惊欲尽头，强舒眉宇此登楼。笑谈唤醒幽人梦，共倚檐花看水流。三月看春尚未齐，楼中聊共片云栖。欲知深暝无言处，众鸟飞来寂不啼。伯子移舟向古陂，晚漪觞我不嫌迟。小楼独下湘帘坐，也到斜阳半壁儿。
次韵娄诚善春日楼居四绝·其一
作者：张吉
朝代：明

匹马寻春到瓮城，城中春色自分明。半空丝竹轰清昼，绕榻晴云阁鸟声。
次韵娄诚善春日楼居四绝·其三
作者：张吉
朝代：明

三月看春尚未齐，楼中聊共片云栖。欲知深暝无言处，众鸟飞来寂不啼。
次韵娄诚善春日楼居四绝·其二
作者：张吉
朝代：明

春事俄惊欲尽头，强舒眉宇此登楼。笑谈唤醒幽人梦，共倚檐花看水流。
次韵娄诚善春日楼居四绝·其四
作者：张吉
朝代：明

伯子移舟向古陂，晚漪觞我不嫌迟。小楼独下湘帘坐，也到斜阳半壁儿。
次韵孙孚吉见赠二首
作者：张吉
朝代：明

一别心知岁几更，天涯孤烛偶同明。娟娟缺月寒方净，泯泯长河夜自倾。迂拙士林怜我病，清忠当宁渴公名。乡邦人物大司马，东序金镛喜再鸣。汉唐中叶敝纷更，不事纷更独有明。万里帆樯欣比载，百年葵藿誓同倾。诗赓伐木延霜月，剑拔吹毛断利名。可是道傍多冷笑，海风鹏鴳类翔鸣。
次韵孙孚吉见赠二首·其一
作者：张吉
朝代：明

一别心知岁几更，天涯孤烛偶同明。娟娟缺月寒方净，泯泯长河夜自倾。迂拙士林怜我病，清忠当宁渴公名。乡邦人物大司马，东序金镛喜再鸣。
次韵孙孚吉见赠二首·其二
作者：张吉
朝代：明

汉唐中叶敝纷更，不事纷更独有明。万里帆樯欣比载，百年葵藿誓同倾。诗赓伐木延霜月，剑拔吹毛断利名。可是道傍多冷笑，海风鹏鴳类翔鸣。
次韵林都宪待用见寄行台种竹诗
作者：张吉
朝代：明

曾见丹崖凤尾飘，锦苞今映镜波遥。低昂百态心虚见，起灭千端影彻消。哲匠西山捐槚梓，美人南浦委蘅萧。秋风许我延清赏，预报扶衰度小桥。
次韵桑民怿和晦庵先生读道书六首
作者：张吉
朝代：明

地幽人自罕，境寂心转虚。移床傍松影，卧看黄老书。一息嘘吸间，氤氲妙无馀。孤云共来往，岂复形迹拘。秾纤多异患，澹泊有真娱。缥缈空中鹤，一举当何如。瞢腾慊春睡，恍惚梦沧洲。袅袅吹玉笙，安期羡门流。十方藏粟粒，千岁为春秋。厌见风埃里，谈谐方谬悠。迢迢崆峒客，侈袂飘寒凉。宝气验黄白，玉英屑玄苍。出入驭鸾鹤，俄顷周八方。安知有奇占，得朋湘水乡。曾闻稚川翁，辛劳了玄道。远游熯飞龙，端居歇芳草。允矣周三光，后天长不老。我欲问至诀，孤琴候秋杪。金丹浴何处，仙掌露清凄。一粒试鸡犬，便与丹霄期。亭亭瑶台月，千古照妍姿。得一靡销毁，了了不容思。衰周漆园吏，去矣不复还。放浪多寓言，流落天地间。妖姬惜玄鬓，荡子悲颓颜。杯酒际埋地，朗吟对云山。
次韵桑民怿和晦庵先生读道书六首·其一
作者：张吉
朝代：明

地幽人自罕，境寂心转虚。移床傍松影，卧看黄老书。一息嘘吸间，氤氲妙无馀。孤云共来往，岂复形迹拘。秾纤多异患，澹泊有真娱。缥缈空中鹤，一举当何如。
次韵桑民怿和晦庵先生读道书六首·其三
作者：张吉
朝代：明

迢迢崆峒客，侈袂飘寒凉。宝气验黄白，玉英屑玄苍。出入驭鸾鹤，俄顷周八方。安知有奇占，得朋湘水乡。
次韵桑民怿和晦庵先生读道书六首·其二
作者：张吉
朝代：明

瞢腾慊春睡，恍惚梦沧洲。袅袅吹玉笙，安期羡门流。十方藏粟粒，千岁为春秋。厌见风埃里，谈谐方谬悠。
次韵桑民怿和晦庵先生读道书六首·其五
作者：张吉
朝代：明

金丹浴何处，仙掌露清凄。一粒试鸡犬，便与丹霄期。亭亭瑶台月，千古照妍姿。得一靡销毁，了了不容思。
次韵桑民怿和晦庵先生读道书六首·其六
作者：张吉
朝代：明

衰周漆园吏，去矣不复还。放浪多寓言，流落天地间。妖姬惜玄鬓，荡子悲颓颜。杯酒际埋地，朗吟对云山。
次韵桑民怿和晦庵先生读道书六首·其四
作者：张吉
朝代：明

曾闻稚川翁，辛劳了玄道。远游熯飞龙，端居歇芳草。允矣周三光，后天长不老。我欲问至诀，孤琴候秋杪。
次韵汪推府见寄
作者：张吉
朝代：明

蛭螾安能制海鳌，百端关节竟徒劳。从教闭口仍枵腹，不废吴歈及楚骚。自有通衢堪纵辔，须知浅濑不容舠。孤怀耿耿期天鉴，忍戢云翀避骇涛。
次韵留别白沙先生
作者：张吉
朝代：明

归棹破沧潮，遂成千里别。亭亭玉台峰，回首心应折。江门千树花，红白纷点缀。我登碧玉楼，笑领几茎去。先生下堂来，伛偻答我拜。白日当户庭，春光浩无外。
次韵留别白沙先生·其一
作者：张吉
朝代：明

归棹破沧潮，遂成千里别。亭亭玉台峰，回首心应折。
次韵留别白沙先生·其三
作者：张吉
朝代：明

先生下堂来，伛偻答我拜。白日当户庭，春光浩无外。
次韵留别白沙先生·其二
作者：张吉
朝代：明

江门千树花，红白纷点缀。我登碧玉楼，笑领几茎去。
次韵白沙先生见寄葵山之作三绝
作者：张吉
朝代：明

乾坤独放几人閒，一曲高歌又此山。脚底秋云三十丈，不知朝去暮来还。何人忙里会偷閒，是处江天是处山。满袖茶烟吹不散，瘦筇前日古劳还。浮世劳劳更甚閒，丹阳人已到葵山。草鞋不带红尘气，换得神仙两舄还。
次韵白沙先生见寄葵山之作三绝·其一
作者：张吉
朝代：明

乾坤独放几人閒，一曲高歌又此山。脚底秋云三十丈，不知朝去暮来还。
次韵白沙先生见寄葵山之作三绝·其三
作者：张吉
朝代：明

浮世劳劳更甚閒，丹阳人已到葵山。草鞋不带红尘气，换得神仙两舄还。
次韵白沙先生见寄葵山之作三绝·其二
作者：张吉
朝代：明

何人忙里会偷閒，是处江天是处山。满袖茶烟吹不散，瘦筇前日古劳还。
次韵白沙先生送李世卿二首
作者：张吉
朝代：明

一尊沧海上，喜共大崖君。至道伤多故，奇文到几分。欲论真有得，端在屏虚闻。俗吏抛公案，逍遥弄水云。江阁凭来久，新声传楚讴。二家未战胜，百氏总名流。母勿怜归鸟，郎今买去舟。中天望何许，碧玉海东楼。
次韵白沙先生送李世卿二首·其一
作者：张吉
朝代：明

一尊沧海上，喜共大崖君。至道伤多故，奇文到几分。欲论真有得，端在屏虚闻。俗吏抛公案，逍遥弄水云。
次韵白沙先生送李世卿二首·其二
作者：张吉
朝代：明

江阁凭来久，新声传楚讴。二家未战胜，百氏总名流。母勿怜归鸟，郎今买去舟。中天望何许，碧玉海东楼。
次韵白沙白龙池四绝
作者：张吉
朝代：明

云满昆崙水满池，玉龙眠处少人知。昙花乱落林僧语，时听疏钟度晚漪。山头青壁险如悬，山下松风飐石泉。见说仙翁携布被，几回来伴老龙眠。桃花白白柳枝黄，鸡犬声喧云日光。几波流水带脩竹，应有仙家竹里藏。一水差差漾碧池，山僧日上了经时。老龙来乞还丹诀，碍动溪花三两枝。
次韵白沙白龙池四绝·其一
作者：张吉
朝代：明

云满昆崙水满池，玉龙眠处少人知。昙花乱落林僧语，时听疏钟度晚漪。
次韵白沙白龙池四绝·其三
作者：张吉
朝代：明

桃花白白柳枝黄，鸡犬声喧云日光。几波流水带脩竹，应有仙家竹里藏。
次韵白沙白龙池四绝·其二
作者：张吉
朝代：明

山头青壁险如悬，山下松风飐石泉。见说仙翁携布被，几回来伴老龙眠。
次韵白沙白龙池四绝·其四
作者：张吉
朝代：明

一水差差漾碧池，山僧日上了经时。老龙来乞还丹诀，碍动溪花三两枝。
次韵罗少参见寄
作者：张吉
朝代：明

苦热输金莫市凉，鱼龙枯瘁麝无香。天心泯泯司含垢，众口嚣嚣类鼓簧。酢物权衡操纵审，感时篇什卷舒长。自惭衰疾兼迟莫，敢乞崆峒却老方。
次韵苏提学伯诚游白鹿洞五首
作者：张吉
朝代：明

滔滔泗水方堙阨，再浚渊源忆此场。躬率后夫寻坠绪，手扶休烈照遐荒。路穷绝顶知真永，月到中天敢议光。三字符今谁领会，先生筮得复初阳。石磴萦回疋马迟，日高同拜大贤祠。国严党禁虽堪恸，天祐斯文岂便衰。汇泽波分天势远，匡庐峰接斗光比。小斋醉卧东风里，胜事频吹入梦思。白鹿呦呦亦几年，真儒挺出此开先。斯民没齿宗先觉，吾道垂光映后天。秦汉以来千百载，颜曾之后两三贤。谁将幻语惊聋瞽，谬指他途作正传。夫子何年去此峰，洞门长与白云封。经营今古伊谁力，检点乾坤第几功。乔岳倚空堕巀嵲，飞泉绕地沛流通。我逢再扫榛芜日，喜濯闾阎揖让风。独蹑名区慊旧闻，绕庭兰芷酿奇芬。滔滔瀑布源头水，冉冉香炉顶上云。古道倭迟犹往躅，残碑剥落尚遗文。我知昭代钦崇意，月户添修八万斤。
次韵苏提学伯诚游白鹿洞五首·其一
作者：张吉
朝代：明

滔滔泗水方堙阨，再浚渊源忆此场。躬率后夫寻坠绪，手扶休烈照遐荒。路穷绝顶知真永，月到中天敢议光。三字符今谁领会，先生筮得复初阳。
次韵苏提学伯诚游白鹿洞五首·其三
作者：张吉
朝代：明

白鹿呦呦亦几年，真儒挺出此开先。斯民没齿宗先觉，吾道垂光映后天。秦汉以来千百载，颜曾之后两三贤。谁将幻语惊聋瞽，谬指他途作正传。
次韵苏提学伯诚游白鹿洞五首·其二
作者：张吉
朝代：明

石磴萦回疋马迟，日高同拜大贤祠。国严党禁虽堪恸，天祐斯文岂便衰。汇泽波分天势远，匡庐峰接斗光比。小斋醉卧东风里，胜事频吹入梦思。
次韵苏提学伯诚游白鹿洞五首·其五
作者：张吉
朝代：明

独蹑名区慊旧闻，绕庭兰芷酿奇芬。滔滔瀑布源头水，冉冉香炉顶上云。古道倭迟犹往躅，残碑剥落尚遗文。我知昭代钦崇意，月户添修八万斤。
次韵苏提学伯诚游白鹿洞五首·其四
作者：张吉
朝代：明

夫子何年去此峰，洞门长与白云封。经营今古伊谁力，检点乾坤第几功。乔岳倚空堕巀嵲，飞泉绕地沛流通。我逢再扫榛芜日，喜濯闾阎揖让风。
次韵赠门生方主事赴任南都
作者：张吉
朝代：明

梅萼凌晨诇浅红，衣冰戴雪小扉东。求知付客心情外，赠别当吾把握中。造化盈虚元有数，古今泡影可逃空。片帆明日秦淮远，又隔门墙第几重。
次韵送廖敷锡东归
作者：张吉
朝代：明

清夜微吟廖子诗，玉华深处少人知。凫鹥既醉同谁赋，太极先天只自披。廊庙威仪殊皎皎，江湖谈笑故迟迟。坐收积雨空山酌，暵到庭花第几枝。
次韵郭于汉同年见寄
作者：张吉
朝代：明

仙宫细草弄柔纤，风日无情昼夜添。生事自便犹酝藉，食贫何愧但齑盐。世情扰扰徒拘缀，天道冥冥互冻炎。孔墨再生容改辙，席须微煖突微黔。
次韵顾贰守病中见寄
作者：张吉
朝代：明

稀疏竹里细云边，也得君来是偶然。清啸绝群开牖坐，烈鼾撼壁枕书眠。头陀说尽无生话，本草抄来第几篇。莫厌肩舆数相访，十年湖海渴公贤。
水坑山家与何文甫廖敷锡限韵同赋三绝
作者：张吉
朝代：明

一犁烟雨荻村田，细雨浮花入近川。二麦计收多十斛，瓦盘盛酒拜皇天。云里鸡声云外山，竹门无锁倚云关。香风一径稻花落，人自归来鸟自还。莺儿恰恰听来堪，芝草联畦味正甘。莫把莺儿打教去，山人留伴采芝蓝。
水坑山家与何文甫廖敷锡限韵同赋三绝·其一
作者：张吉
朝代：明

一犁烟雨荻村田，细雨浮花入近川。二麦计收多十斛，瓦盘盛酒拜皇天。
水坑山家与何文甫廖敷锡限韵同赋三绝·其三
作者：张吉
朝代：明

莺儿恰恰听来堪，芝草联畦味正甘。莫把莺儿打教去，山人留伴采芝蓝。
水坑山家与何文甫廖敷锡限韵同赋三绝·其二
作者：张吉
朝代：明

云里鸡声云外山，竹门无锁倚云关。香风一径稻花落，人自归来鸟自还。
水硙
作者：张吉
朝代：明

眼空心正齿参差，不法工倕法偃师。我有一车三百辐，肯教轻易水心湄。
水碓
作者：张吉
朝代：明

万转冰轮挟雪飞，俄然飞去复来归。欲拈匕箸还思睡，几粒盘餐触骇机。
永慕堂诗
作者：张吉
朝代：明

有堂不忍登，有口不忍说。说著登堂时，酸嘶暗流血。皤皤堂上人，籍籍堂下草。草青人不见，忧伤以终老。
永慕堂诗·其一
作者：张吉
朝代：明

有堂不忍登，有口不忍说。说著登堂时，酸嘶暗流血。
永慕堂诗·其二
作者：张吉
朝代：明

皤皤堂上人，籍籍堂下草。草青人不见，忧伤以终老。
江北纪行十六绝 其一 六合观
作者：张吉
朝代：明

神龙奋迅挟风雷，汹汹鲸波一叱开。万国班声海应沸，太平天子自燕来。
江北纪行十六绝 其七 和州观
作者：张吉
朝代：明

百年塞马嘶华月，南下天兵驻此滨。椎髻扫除施冕弁，江津莫错比河津。
江北纪行十六绝 其九 含山拜游定夫祠
作者：张吉
朝代：明

圣涯涵泳程夫子，门下如公不数人。遗冢历阳阡陌里，残霜枯草独生春。
江北纪行十六绝 其二 江浦别庄孔昜先生
作者：张吉
朝代：明

天南天北往来间，尽日看山了未閒。颇觉昆崙多远派，定山高对小庐山。
江北纪行十六绝 其五 乌江观项羽庙
作者：张吉
朝代：明

天挺雄豪殄暴嬴，喁喁四海望更生。却忍操脂投烈焰，自干天纪望何成。
江北纪行十六绝 其十 居巢吊范增
作者：张吉
朝代：明

秦项真如弟与兄，灭秦兴项子心情。刚柔迭胜本天道，奇计原来学未精。
江北纪行十六绝 其十一 夜宿广德寺
作者：张吉
朝代：明

驱车远出长林下，偶共孤僧语幽榭。春星半壁淡无辉，独醉松风了清夜。
江北纪行十六绝 其十三 游冶父寺
作者：张吉
朝代：明

山葑纤脆袅银丝，饭客虔供行者师。指点云端欧冶宅，剑光中夜白差差。
江北纪行十六绝 其十二 晓饭金城寺
作者：张吉
朝代：明

坐看流水缘溪碧，深院落花香靥积。东都腐蘖讣吞吴，长坂屯军尚遗壁。
江北纪行十六绝 其十五 桐城赠方与义同年
作者：张吉
朝代：明

鬓根花影帽檐风，闪闪风花百醉中。欲蹑芒鞋寻别墅，今吾恐与故吾同。
江北纪行十六绝 其十六 安庆谒余忠宣祠
作者：张吉
朝代：明

贼众侵元公死之，百年俎豆谓非宜。天弓若射欃枪日，并毁降旗与战旗。
江北纪行十六绝 其十四 经周瑜墓
作者：张吉
朝代：明

破尽曹瞒百万师，建安遗叟望传麾。可怜皎皎钟山月，不照成都赤羽旗。
江北纪行十六绝 其四 升中寺
作者：张吉
朝代：明

山僧貌古袖翩翩，犹记高宗驻跸年。败壁朔风应掩耳，几车冤鬼泣江天。
江北纪行十六绝·六合观
作者：张吉
朝代：明

神龙奋迅挟风雷，汹汹鲸波一叱开。万国班声海应沸，太平天子自燕来。天南天北往来间，尽日看山了未閒。颇觉昆崙多远派，定山高对小庐山。活水亭前草阁东，偶来无语立从容。梅花淡淡含春色，野竹潇潇动谷风。山僧貌古袖翩翩，犹记高宗驻跸年。败壁朔风应掩耳，几车冤鬼泣江天。天挺雄豪殄暴嬴，喁喁四海望更生。却忍操脂投烈焰，自干天纪望何成。天亡一语更含糊，正恐君王善战辜。垂死此心犹未悟，江流千古惨悲呜。百年塞马嘶华月，南下天兵驻此滨。椎髻扫除施冕弁，江津莫错比河津。铁骑长驱出塞门，高皇功业配乾坤。白旄黄钺济江处，盈盈水木含清芬。圣涯涵泳程夫子，门下如公不数人。遗冢历阳阡陌里，残霜枯草独生春。秦项真如弟与兄，灭秦兴项子心情。刚柔迭胜本天道，奇计原来学未精。驱车远出长林下，偶共孤僧语幽榭。春星半壁淡无辉，独醉松风了清夜。坐看流水缘溪碧，深院落花香靥积。东都腐蘖讣吞吴，长坂屯军尚遗壁。山葑纤脆袅银丝，饭客虔供行者师。指点云端欧冶宅，剑光中夜白差差。破尽曹瞒百万师，建安遗叟望传麾。可怜皎皎钟山月，不照成都赤羽旗。鬓根花影帽檐风，闪闪风花百醉中。欲蹑芒鞋寻别墅，今吾恐与故吾同。贼众侵元公死之，百年俎豆谓非宜。天弓若射欃枪日，并毁降旗与战旗。
江北纪行十六绝·其三
作者：张吉
朝代：明

活水亭前草阁东，偶来无语立从容。梅花淡淡含春色，野竹潇潇动谷风。
江北纪行十六绝·其八
作者：张吉
朝代：明

铁骑长驱出塞门，高皇功业配乾坤。白旄黄钺济江处，盈盈水木含清芬。
江北纪行十六绝·其六
作者：张吉
朝代：明

天亡一语更含糊，正恐君王善战辜。垂死此心犹未悟，江流千古惨悲呜。
江行
作者：张吉
朝代：明

晨起梳头罢，孤舟任稳栖。野蕉寒叶净，溪竹露梢低。寡欲宁忧瘴，言怀偶自题。片云江色外，閒领客心西。
沉香岩
作者：张吉
朝代：明

岩广垂空万木斜，仰窥如对镜中花。吏人报道三年外，尚有沉香积数车。
泰安州拜岳
作者：张吉
朝代：明

在天有北斗，在地有岱宗。主当造化窟，生气亘春冬。古今秩祀典，鼎列三公饔。云车走群后，检玉竞登封。议礼犹引经，听者为改容。矧兹一卷石，偶号玉女峰。岂有婀娜姿，默需非正供。骏奔靡虚日，衰疾亦舆筇。伛偻拥道周，密云朝不浓。破产贡金璞，杀身备奴佣。群愚固难喻，轩冕何憧憧。下视宗神祠，寂寥空万松。黄冠仅数辈，击鼓兼撞钟。虺蛇本阴类，影响踰神龙。当有壮士奋，枝剑矢相从。眷兹冷热态，念彼颠倒踪。习见既积久，谁复芥蒂胸。我行已窈窕，我拜已虔恭。仰视不敢道，戚戚哀鱼喁。引满辄醉卧，草花藉纤秾。
洪江驿
作者：张吉
朝代：明

亭外深阴惨欲昏，荒茅芾芾乱流浑。寨门一剑遮勍寇，犹见居人话伯昆。
浯溪
作者：张吉
朝代：明

唐亭不见枕浯溪，仅见峿台溪水西。一啸度香桥外去，山禽仍近古碑啼。
淮阴追次逊志先生韵先生之诗似咎高帝而恕信者予略反之各言其志而已
作者：张吉
朝代：明

咸阳宫阙烟烬黄，祖龙死后天地荒。彩云郁郁弥空长，芒砀真人升庙堂。将军国士号无双，乳臭群儿谁可当。鼓行东北无分王，举手沐猴肝胆伤。少年辱己钜惠偿，主恩如海吁敢忘。惜哉天道不自量，甘逐布越遗留良。妇人毒手亲触撞，举族含冤沈鬼乡。功成身退真奇方，呜呼岂有生长无收藏。
清溪道中二绝次陈子文韵
作者：张吉
朝代：明

小舟荡漾清溪津，远雨看来疑未真。海西斜月忽到席，对酌江心只两人。下有粳稌上有麻，南风吹尽木绵花。新篘村酒家家熟，笑止游人憩小车。
清溪道中二绝次陈子文韵·其一
作者：张吉
朝代：明

小舟荡漾清溪津，远雨看来疑未真。海西斜月忽到席，对酌江心只两人。
清溪道中二绝次陈子文韵·其二
作者：张吉
朝代：明

下有粳稌上有麻，南风吹尽木绵花。新篘村酒家家熟，笑止游人憩小车。
清远问邹汝愚未到戏题一绝
作者：张吉
朝代：明

迢迢清夜舟，晓入河滨县。迟尔犹未来，梨花开欲遍。
游七星岩
作者：张吉
朝代：明

斗光融融石光烂，万古乾坤同一贯。我舟西舣禅寺阴，艮峰垂辉远相伴。含景苍精久捐弃，惭愧红尘此躯干。使君招我趁幽寻，翠壁夤缘出霄汉。云深对面辄相失，一往一来嗟浪漫。黄冠雾里跪焚香，白叟峰阴执躬爨。十洲三岛知何在，侈袂误同仙侣看。酒酣身世欲都忘，岂有傥来萦计算。独祝东风作恶迟及花，更卜延清玩陵县。
游勾漏洞
作者：张吉
朝代：明

涓涓丘中溜，寂寂岩下烧。嵓扉敞今古，参错垂万窍。往稽诸洞天，浮世岂同调。安知红尘里，搜抉得雄峭。涉江褰我裳，昨喜望都峤。奇观复今日，丛冗奋孤啸。曾闻稚川翁，皓首慕虚妙。乞令此炼丹，遗生脱悲吊。我携两将军，深讨逐群爝。石骨冷难嘘，寒潭深不钓。空馀旧床底，尚有碧砂料。一醉不愿馀，旋车逐残照。
游宝莲寺
作者：张吉
朝代：明

宦情乖素抱，人事困骚屑。偶忆尘外踪，逍遥此弭节。寒僧导迷径，日出烟霏灭。众窾罂缶繁，群峰剑铓列。狺狺竹间犬，吠久声欲绝。端坐意有馀，静言心自悦。高朋讲黄唐，俗累袪蠓蠛。沿林趁潇爽，傍日怡暄热。积水纷有禽，乔松不知雪。天清群动息，野旷游氛竭。不蜕淖濯中，何由驱蹇劣。情真悲旧想，景定痛前辙。轻举逐云浮，靓容辉井渫。野芳寒更赊，随意堪采襭。采之欲遗谁，佳人在岩穴。红颜钓沧海，风浪多潎洌。冉冉薄暮年，妍媸混区别。临风把萧艾，叹息同销歇。
游桃川宫
作者：张吉
朝代：明

板桥腐圬垂倾折，瘦筇缓度心凄切。仙家远在碧岑间，一犬寥寥山雨歇。遥看远树立如荠，上有阴崖下恶溪。黄冠说是秦人洞，路岐断绝不可跻。秦人种桃满阡陌，东风何事无颜色。恐是渔郎一梦馀，误劳数辈迷津客。
游灵宝观
作者：张吉
朝代：明

晚凉荡轻舟，容与落桑渚。如闻鸡犬声，层观望何许。扪萝历太阴，身世疑轻举。足迹满寰区，胜游欣载始。
游都峤岩
作者：张吉
朝代：明

往年耽玩诸仙箓，知有洞天三十六。蠲心涤念断盐醯，愿蹑仙踪寻壑谷。自裂玄襟投世网，纷吾淟涊随标榜。钩帘秋月映珊瑚，掷笔春雷驱魍魉。酒阑击节忽悲歌，旧癖难将药石磨。白沙已试勾漏火，纡辔仍从都峤过。都峤云深山鬼恶，探幽不复然疑作。僧嘘茶鼎石床温，鸟啄松阴藤子落。艳艳桃花夹岸开，煖风点染无氛埃。心知不是桃源路，那得神仙接引来。桃源路迷终荒忽，亦笑渔翁无长物。何如此境真绝奇，白石粼粼山曲？。古檀一炷清客心，峭壁千寻擎佛骨。前旌已抗马首东，一望孤撑犹突兀，千峰万壑嗟芜没。
游都峤岩
作者：张吉
朝代：明
体裁：古风

往年耽玩诸仙箓，知有洞天三十六。蠲心涤念断盐醯，愿蹑仙踪寻壑谷。自裂玄襟投世网，纷吾淟涊随标榜。钩帘秋月映珊瑚，掷笔春雷驱魍魉。酒阑击节忽悲歌，旧癖难将药石磨。白沙已试勾漏火，纡辔仍从都峤过。都峤云深山鬼恶，探幽不复然疑作。僧嘘茶鼎石床温，鸟啄松阴藤子落。艳艳桃花夹岸开，煖风点染无氛埃。心知不是桃源路，那得神仙接引来。桃源路迷终荒忽，亦笑渔翁无长物。何如此境真绝奇，白石粼粼山曲�。古檀一炷清客心，峭壁千寻擎佛骨。前旌已抗马首东，一望孤撑犹突兀，千峰万壑嗟芜没。
游风洞寺
作者：张吉
朝代：明

驱车破苍烟，飞壑见此洞。绝顶入清寒，凡躯断登羾。谺然敞今古，青壁色飞动。一径彻丹崖，残碑得扪弄。凌虚有高阁，远目聊一送。秋色淡江天，跳出几云梦。错落解金鱼，铿铮鸣铁凤。惨澹一老僧，无言守虚瓮。捧觞随地主，偶尔逐啽哢。岭南虽高秋，残暑敌夏仲。名区更幽赏，絺绤堪一讽。志适形乃忘，真能变炎冻。安得登吾民，于于免哀痛。
湖水涨入龙头山无复畔岸舟人迷惑误入兴真观会道士茶话戏题一绝
作者：张吉
朝代：明

柔橹萦迂度林杪，落花深处闻啼鸟。仙翁出洞笑相迎，流水悠然天杳杳。
湘江渔父词四绝
作者：张吉
朝代：明

扁舟来往小滩间，占断清湘一两湾。日午风轻鱼自乐，相看不厌任罾閒。世业从来只小舟，相传一味是无忧。烟消灶底鱼初熟，台笠蒙头粥半瓯。郎今送客下平川，更卖肥鲜了课钱。老去独便多自在，惯依丛蓧枕罾眠。柳花飘尽荻芽长，艇艇鱼苗有数筐。日晚江光看渐远，贩儿灯火下潇湘。
湘江渔父词四绝·其一
作者：张吉
朝代：明

扁舟来往小滩间，占断清湘一两湾。日午风轻鱼自乐，相看不厌任罾閒。
湘江渔父词四绝·其三
作者：张吉
朝代：明

郎今送客下平川，更卖肥鲜了课钱。老去独便多自在，惯依丛蓧枕罾眠。
湘江渔父词四绝·其二
作者：张吉
朝代：明

世业从来只小舟，相传一味是无忧。烟消灶底鱼初熟，台笠蒙头粥半瓯。
湘江渔父词四绝·其四
作者：张吉
朝代：明

柳花飘尽荻芽长，艇艇鱼苗有数筐。日晚江光看渐远，贩儿灯火下潇湘。
独坐有怀董子仁苏文简
作者：张吉
朝代：明

自笑南迁客，幽怀与物同。碧梧深院月，苍筱古坛风。道屈思求退，囊空不厌穷。美人何处望，瓠叶万层东。
玉萱诗
作者：张吉
朝代：明

晓庭微雨濯瑶华，愧杀群芳醉落霞。恐与蟠桃共花谱，三千年一耀灵葩。儿在天东忆此花，非金非玉净无瑕。曾孙几辈头如雪，袖拂寒香日未斜。
玉萱诗·其一
作者：张吉
朝代：明

晓庭微雨濯瑶华，愧杀群芳醉落霞。恐与蟠桃共花谱，三千年一耀灵葩。
玉萱诗·其二
作者：张吉
朝代：明

儿在天东忆此花，非金非玉净无瑕。曾孙几辈头如雪，袖拂寒香日未斜。
王世赏大参以途间诗六首索和次韵如左 其一 醴陵
作者：张吉
朝代：明

客衣荡泊海云边，孟浪驱滇泛广年。斩却诸魔无恶梦，始知高枕即车船。
王世赏大参以途间诗六首索和次韵如左 其三 衡阳
作者：张吉
朝代：明

十年前事偶心忆，棹拂衡湘醉始醒。不到先生唫望日，芙蓉秋后为谁青。
王世赏大参以途间诗六首索和次韵如左 其二 雷家铺
作者：张吉
朝代：明

邮亭烧烛健飞蝠，贾竖归缗喧小汀。踏破月华仍有伴，湘云如练楚山青。
王世赏大参以途间诗六首索和次韵如左 其五 全州
作者：张吉
朝代：明

驱毂沿湘蓂己更，湘源寒日曜前旌。行人半入炊烟里，报到南邦第一城。
王世赏大参以途间诗六首索和次韵如左 其六 观陡
作者：张吉
朝代：明

流水波波荡远天，一波一曳陡间船。鬼谋不与人谋会，坐见通渠作涸泉。
王世赏大参以途间诗六首索和次韵如左 其四 祁阳
作者：张吉
朝代：明

形影相随自不孤，观颐敢道口难糊。度香桥外寒芒动，遥望文星落半途。
王世赏大参以途间诗六首索和次韵如左·醴陵
作者：张吉
朝代：明

客衣荡泊海云边，孟浪驱滇泛广年。斩却诸魔无恶梦，始知高枕即车船。邮亭烧烛健飞蝠，贾竖归缗喧小汀。踏破月华仍有伴，湘云如练楚山青。十年前事偶心忆，棹拂衡湘醉始醒。不到先生唫望日，芙蓉秋后为谁青。形影相随自不孤，观颐敢道口难糊。度香桥外寒芒动，遥望文星落半途。驱毂沿湘蓂己更，湘源寒日曜前旌。行人半入炊烟里，报到南邦第一城。流水波波荡远天，一波一曳陡间船。鬼谋不与人谋会，坐见通渠作涸泉。
王世赏大参闻荐有作见示颇感近事怅然依韵答之
作者：张吉
朝代：明

大衍稽疑只偶奇，奇如我鼻偶如眉。固应万事都前定，除是元龟解早知。祗载虞皇嗤岌岌，辙环尼父笑累累。井蛙曲士非今日，静啸漓江月上时。
王母太夫人七十寿诗
作者：张吉
朝代：明

秋髯短脆那禁撚，胜事高歌兴非浅。仙娥笑指海扬尘，老手亲缫如瓮茧。龙蟠凤翥旧天珍，照耀通家诸缙绅。云笺授我含冰雪，恶札纵横敢避嗔。紫阳宫下空回首，逖矣金盘一卮酒。不辞百拜飞群珍，都下省郎方岳叟。
画凤为成都贰守苍梧吴献臣题
作者：张吉
朝代：明

求珠适合浦，采玉趋于阗。岳渎气所钟，精华无比肩。我昨求骏马，浪游雁荡堧。千金散已尽，鼓枻旋旧川。举错迷向往，休誇心力坚。迩来握郡符，容与苍梧颠。陈芳固仍在，菶菶萋萋然。对之忆威凤，三年废飧眠。九苞忽在眼，嗟尔亲远传。尔饥念竹实，尔渴思醴泉。何当衔瑞图，飞坠玉楼前。灵龟不出椟，已卜道平平。
留饮于同年世和宅中命其子鼓琴为欢奉谢二绝且并招之
作者：张吉
朝代：明

海阴徂暑简书忙，偶趁祥曦上省堂。好酒一尊琴数弄，人间真有马丹阳。都将案牍委尘埃，半醉鼾鼾一觉回。我岂白云无意绪，玉人应肯抱琴来。
留饮于同年世和宅中命其子鼓琴为欢奉谢二绝且并招之·其二
作者：张吉
朝代：明

都将案牍委尘埃，半醉鼾鼾一觉回。我岂白云无意绪，玉人应肯抱琴来。
登岳阳楼
作者：张吉
朝代：明

巴陵县前春水生，古墙苔色鹧鸪声。主人锦盖团空翠，携我岳阳楼上行。楼上古像巾衣净，纯阳真人眠未醒。曾闻三醉作飞仙，颇恨不经微考證。明明孔道侔天日，敢将伎俩淆心性。设有虚空铁笛声，正宜掩耳防吾听。主人好怀靡休歇，清酤白粲杯盘洁。一眺平湖万里宽，澧兰薄暮吹香切。缘思帝子下青冥，逍遥极浦聊弭节。树轮茷骫山气黑，荪壁椒堂愁菀结。举觞欲酹惧非诚，愿遗我佩捐余玦。佩玦琮琤路杳茫，深烟密竹乱苍黄。歌钟未撤忧思积，凭楼一啸楚天碧。
登巾子山作
作者：张吉
朝代：明

圣孝侔天地，勤劬怀母后。母后既以徂，推恩笃元舅。穷陬事搜访，温诏陨南斗。恨彼狡狯儿，令人眩多口。墓门九顿首，岂实汾阳后。拜官拟殊勋，宠赉无比偶。古藏隳石兽，变制照群丑。茑萝施椒房，非道竟何有。傍窥况奸细，举箭摧鷇㝅。缪诉渠有孚，安知不盈缶。圣心惧犹未，诏历询耆耇。英英台谏姿，微服力奔走。嗟我何为者，敢爱勤腓肘。崎岖榛莽间，一啸旋马首。
登梧州玉皇阁
作者：张吉
朝代：明

双川发何许，源远难寻度。宛入郡城南，并持归大壑。桂林与象郡，西望遥参错。溟海环其东，岛夷兼附薄。要冲扼两广，机䒷旋把握。中丞建羽旗，元帅张油幕。剧贼累猖獗，笑谈成掎角。真分当宁忧，岂直增锁钥。兵家据形便，国计专委托。赫赫观军容，沦胥丧河朔。因循昧殷鉴，何日当改作。非职敢抗言，临风凭高阁。
登飞来寺示僧无名
作者：张吉
朝代：明

山寺濒江俯江岸，游人今古纷无算。我是朝辞濛？湾，投宿空门夜刚半。鸡声喔喔度寒流，日出烟生晓凌乱。着冠束带蹑苔磴，道谒山僧来不缓。初登凡骨疑可仙，再登世态惊冰泮。扶倦终登最上头，心知手可扪霄汉。声声木末轰高唱，脚脚云头检清玩。刻玉铺金法相躯，碧狮粉象真宗伴。山僧煮茗供我毕，肺腑清如挹霜灒。听话萧梁奉佛年，象教辉光尤焕烂。不见江宁古佛宫，飞来远翥排空翰。梅关一角今尚在，来往行人得奇观。德僧茗饮耻僧言，掩面休辞赭面汗。下来独背松阴语，看汲清滩事樵爨。叹息山僧苦死迷，流沙弱水何漫漶。
登飞来寺示僧无名
作者：张吉
朝代：明
体裁：古风

山寺濒江俯江岸，游人今古纷无算。我是朝辞濛�湾，投宿空门夜刚半。鸡声喔喔度寒流，日出烟生晓凌乱。着冠束带蹑苔磴，道谒山僧来不缓。初登凡骨疑可仙，再登世态惊冰泮。扶倦终登最上头，心知手可扪霄汉。声声木末轰高唱，脚脚云头检清玩。刻玉铺金法相躯，碧狮粉象真宗伴。山僧煮茗供我毕，肺腑清如挹霜灒。听话萧梁奉佛年，象教辉光尤焕烂。不见江宁古佛宫，飞来远翥排空翰。梅关一角今尚在，来往行人得奇观。德僧茗饮耻僧言，掩面休辞赭面汗。下来独背松阴语，看汲清滩事樵爨。叹息山僧苦死迷，流沙弱水何漫漶。
瞻岳
作者：张吉
朝代：明

旧稔岱宗名，今蹑岱宗巘。浮空牣苍翠，巧笑神工浅。并倨东龙躔，万古谁能遣。天门与日观，登造即仙选。终日扬栈车，何由巽芳藓。山云独相识，细傍我舒卷。遥拜碧云君，许我自裁剪。居为我衾枕，行为我舆冕。我愿本易求，仙凡那可辨。
石钟
作者：张吉
朝代：明

我闻石钟名，久欲究其实。疾风乖所愿，舟楫不遑息。希声恨未聆，至理欣少测。一气分二仪，万形罗九域。有常斯有变，变假阳之力。石本少阳精，其变安可极。砮破介夫胆，镜彻佳人饰。殒宋经特书，浮泗贡专职。石钟盖此类，奚怪音可击。更恐多有之，埋没人未识。
示长山学谕南汉
作者：张吉
朝代：明

择术须精守须正，一入他蹊即迷阱。于陵廉士古推先，赖我邹翁药其病。旧途狂客湖湘儿，力称仲子如君为。行路茫茫眯双目，一施一嫫争妍媸。胸中绳墨宜深炳，曲直千行俱整整。摩娑斗酒老盱江，醉杀少年犹不省。
空夫诗为行人余希周作
作者：张吉
朝代：明

斋居黜筐箧，深炳元化先。群动纷荡摩，妙处故依然。顽趺憎色相，迷惑不可迁。长揖谢空夫，诸有勿轻捐。夫言空乃有，固我上乘禅。火空炫明彩，鉴空察媸妍。阳侯抱一空，今古纳奔川。达观理斯得，公执无太偏。再拜答空夫，授我醯鸡篇。枵腹卧松月，万壑皆竽弦。
章丘洪都宪天章话旧
作者：张吉
朝代：明

靡靡终风万草萎，相逢辄复语移时。翱翔北土并南土，检点黄髭更白髭。水部清风开尺度，边储深计秉蓍龟。峥嵘老态宜深谷，却笑归耕我独迟。
章丘道中
作者：张吉
朝代：明

渠柳梳风麦涨陂，鸟乌含哺疗雏饥。劝农使者驱车急，正恐回回眼下迟。
端午次韵答蒋世钦二首
作者：张吉
朝代：明

浩浩乾坤大，悠悠岁月过。西人张宴盛，北客感怀多。事靡投机括，名空玷网罗。好风知令节，吹到绕梁歌。天涯牢落处，佳节暗经过。结客逢人少，耽书废事多。有茅堪酾酒，无葛未更罗。忽捧珠玑唾，何妨恣意歌。
端午次韵答蒋世钦二首·其一
作者：张吉
朝代：明

浩浩乾坤大，悠悠岁月过。西人张宴盛，北客感怀多。事靡投机括，名空玷网罗。好风知令节，吹到绕梁歌。
端午次韵答蒋世钦二首·其二
作者：张吉
朝代：明

天涯牢落处，佳节暗经过。结客逢人少，耽书废事多。有茅堪酾酒，无葛未更罗。忽捧珠玑唾，何妨恣意歌。
答世赏大参诗慰久侯昭平
作者：张吉
朝代：明

万仞云涛百节滩，扪空真有溯流难。怀人鸟影看疑幻，得报霜华踏不寒。纵矢健儿喧急雨，停杯清昼引回湍。从来恶土多榛莽，偶把琅玕到夜阑。
答喻东之
作者：张吉
朝代：明

春风昨忆到花期，送到藤阴某在斯。面目每家稽法相，端倪随处闯乾规。断金久扐同人占，作砭深陈抑戒诗。却笑阿舒真懒惰，何当椎鲁少开时。
答娄原善见寄村庄诗
作者：张吉
朝代：明

自缚柴扉面竹林，竹梢垂雨互升沉。悬知伯子坐中意，却即宣尼川上心。莞尔相延多野客，巍然端拥只云襟。出门步步皆生意，山到鹅湖觉已深。
答徐方伯时中和世赏前韵见寄二首
作者：张吉
朝代：明

公来不雨破群疑，只占民间事事奇。岩穴高人休闭户，闾阎小子罢弹棋。兴涵东海如无水，调入南陔似有诗。当宁宵衣渴贤佐，奋飞应到五云涯。鈇钺偶随玄鸟过，老天深意殆如何。可令绕屋喃喃日，不著当尊浩浩歌。称惬总于重九遂，别离都忘十年多。醉卧峰阴遣谁伴，春风吹绿上纤萝。
答徐方伯时中和世赏前韵见寄二首·其一
作者：张吉
朝代：明

公来不雨破群疑，只占民间事事奇。岩穴高人休闭户，闾阎小子罢弹棋。兴涵东海如无水，调入南陔似有诗。当宁宵衣渴贤佐，奋飞应到五云涯。
答徐方伯时中和世赏前韵见寄二首·其二
作者：张吉
朝代：明

鈇钺偶随玄鸟过，老天深意殆如何。可令绕屋喃喃日，不著当尊浩浩歌。称惬总于重九遂，别离都忘十年多。醉卧峰阴遣谁伴，春风吹绿上纤萝。
答李子长雨中遣怀
作者：张吉
朝代：明

山僧豆雨熟时，留得先生几日。眼中谁与为徒，面面青山涌出。汲涧冷分山月，唫川影弄溪云。著处风光如此，分明物外乾坤。翛翛万竹禅龛，冉冉孤云石壁。不是鼾声若雷，怎得先生消息。叹息崇朝阴雨，半为花靥销魂。试学结趺端坐，超然便到黄昏。
答李子长雨中遣怀·其一
作者：张吉
朝代：明

山僧豆雨熟时，留得先生几日。眼中谁与为徒，面面青山涌出。
答李子长雨中遣怀·其三
作者：张吉
朝代：明

翛翛万竹禅龛，冉冉孤云石壁。不是鼾声若雷，怎得先生消息。
答李子长雨中遣怀·其二
作者：张吉
朝代：明

汲涧冷分山月，唫川影弄溪云。著处风光如此，分明物外乾坤。
答李子长雨中遣怀·其四
作者：张吉
朝代：明

叹息崇朝阴雨，半为花靥销魂。试学结趺端坐，超然便到黄昏。
答毛云窗见寄
作者：张吉
朝代：明

十年飘泊西南日，是处乾坤宅一区。愚戆仅堪逃鬼责，疏狂敢道觊天扶。强兵训练劳公力，逋寇嗷嘈避战图。本恨长亭相见晚，孤云争奈隔浔浯。
经严子陵钓台
作者：张吉
朝代：明

炎光翳翳中微日，白水潜龙已形质。直须暗结知名人，豪杰如公固其一。驱驰戎马数年间，寇邓耿贾皆风翰。冥鸿杳杳知何处，刘氏宁忘宜再安。惟应风节饶孤峻，耻事计谋并战阵。中兴神器已有归，物色匪勤终不进。旧知万乘莫相疑，富贵勋名我不知。威凤岂是笼中物，万里烟江一钓丝。
续高州民谣
作者：张吉
朝代：明

云卢群盗如群虎，终岁噬人纷莫数。村村野哭沸寒空，白骨连云惨场圃。生同虺蜴为巢穴，性命纤微等埃土。阖门鱼肉伤里邻，苟活甘心作臣虏。刀痕入骨尚流血，对面堪闻不堪睹。里胥持檄数相过，督集残创操破斧。囷仓焚荡鸡犬尽，奈此公移日旁午。去年官军驻平定，闪闪旌旗耀江浒。将军弹铗坐笑谈，颇放残枭恣翔舞。今年元帅披金甲，亲解吾民倒悬苦。闾阎犹恐踵前踪，忍使涸鳞遭数罟。我本书生何所知，夜阑掩袂风凄凄。两阶干羽无消息，月色惊看满戍旗。
肥城致政张太守荣寿卷
作者：张吉
朝代：明

绯衣岁岁弄春妍，百岁今过九九年。智数平生都不用，心香一瓣答皇天。
舟中偶题二首
作者：张吉
朝代：明

公事何时了，孤舟暑亦西。推篷坐夜月，伏枕听晨鸡。帆影凌风疾，人声傍水低。客怀殊不满，一醉拟前堤。江色不可极，客行东复西。絪缊随野马，嘲哳逐山鸡。渴罢茶烟细，歌阑扇影低。炎蒸堪一避，松叶韵长堤。
舟中偶题二首·其一
作者：张吉
朝代：明

公事何时了，孤舟暑亦西。推篷坐夜月，伏枕听晨鸡。帆影凌风疾，人声傍水低。客怀殊不满，一醉拟前堤。
舟中偶题二首·其二
作者：张吉
朝代：明

江色不可极，客行东复西。絪缊随野马，嘲哳逐山鸡。渴罢茶烟细，歌阑扇影低。炎蒸堪一避，松叶韵长堤。
舟中读吕和叔四子言志诗
作者：张吉
朝代：明

般般剪制皆春服，曲曲溪山尽舞雩。点也胸中宽似海，休将勺水席讴歈。
舟中读谢鸣治先生所作伊洛渊源续录序文其间有曰自是以来犹有窃吾道之名以用于昏浊之世借儒者之言以盖其佛老之真呜呼先生之言盖有所指我知之矣然先生既引而不发愚亦安敢明言聊布短章以诵其志
作者：张吉
朝代：明

吾道作配者，阴阳与柔刚。勋华昔继作，四海蒙休光。鸿猷垂万世，象尼独彰彰。孟轲氏既没，欲济嗟无航。世儒味糟粕，醉梦纷几场。坠绪竟莫寻，千载空彷徨。卓哉程夫子，挺生伊洛傍。遗经究终始，邹鲁风再扬。珍重紫阳翁，肆力为尤强。斯文旧正印，截截归大方。奈何百岁下，通途忽榛荒。伪儒事粉饰，周身袭逢章。秉圭立朝廷，那惜正风亡。低心拜二氏，正邪一秕糠。谢丈上蔡流，指摘中膏盲。舟中偶披阅，雅志薄云翔。欲仗镆铘铦，为君诛彼狂。
苍梧十景次汪宪副韵 其一 冰井寒泉
作者：张吉
朝代：明

漫郎不可作，遗迹此陈井。敝瓮弃道傍，閟彼真源冷。番番水东老，洗心心已醒。一掬溉后夫，泠然动深省。
苍梧十景次汪宪副韵 其七 吕亭仙迹
作者：张吉
朝代：明

我从百粤来，苍梧访陈迹。岂复剥琢声，空馀旧枰石。唐运垂三百，高风此仙客。冉冉埃壒中，何由一相识。
苍梧十景次汪宪副韵 其三 漾月清亭
作者：张吉
朝代：明

一镜了秋毫，孤亭聊共倚。浮荣等泡沫，浪漫流光里。素袜扬玉尘，悠然踏清泚。风波渺难见，澹澹安汝止。
苍梧十景次汪宪副韵 其九 石冈飞鹤
作者：张吉
朝代：明

胎仙下天来，息此云深处。清夜闻玉笙，凌风更飞去。我曾凭高阁，凝睇缑山树。被缟巢故枝，年馀几何岁。
苍梧十景次汪宪副韵 其二 火山剑气
作者：张吉
朝代：明

龙光万丈馀，毕竟归良冶。固知橐籥功，分寸不可假。睒睒晦朔间，望舒宜在野。我心如可照，何似垂钩者。
苍梧十景次汪宪副韵 其五 西岭严关
作者：张吉
朝代：明

群丑怯窥觎，险巘仗兹岭。防关卓孤剑，魅魉悉潜屏。客舫载铁衣，江津苦犹梗。安得置坦途，寸寸皆佳境。
苍梧十景次汪宪副韵 其八 桂渚虹桥
作者：张吉
朝代：明

病涉日万夫，奔川莽牢落。遥空亘脩蝀，众目坚倚托。忽堕水中心，为功一何博。小狐今毕济，真赝聊可略。
苍梧十景次汪宪副韵 其六 北城新井
作者：张吉
朝代：明

盗泉不可饮，井渫敢辞远。一脉许剖分，伐竹躬百本。刲㓢岂不劳，洁污惧淆混。酌以濯我缨，匪图餴一饭。
苍梧十景次汪宪副韵 其十 丙穴嘉鱼
作者：张吉
朝代：明

湘川馀几波，滟滟荡文荇。固非沔南派，有穴曷名丙。腴鲜嘘浪花，射鲋笑寒井。酣歌乱宵雅，蜡腊吁不冷。
苍梧十景次汪宪副韵 其四 系龙孤洲
作者：张吉
朝代：明

茫茫天壤间，物物因维系。聊以永今朝，安得号神异。神龙谁系之，可系非龙类。山鬼拜我前，公言本高致。
苍梧十景次汪宪副韵·冰井寒泉
作者：张吉
朝代：明

漫郎不可作，遗迹此陈井。敝瓮弃道傍，閟彼真源冷。番番水东老，洗心心已醒。一掬溉后夫，泠然动深省。龙光万丈馀，毕竟归良冶。固知橐籥功，分寸不可假。睒睒晦朔间，望舒宜在野。我心如可照，何似垂钩者。一镜了秋毫，孤亭聊共倚。浮荣等泡沫，浪漫流光里。素袜扬玉尘，悠然踏清泚。风波渺难见，澹澹安汝止。茫茫天壤间，物物因维系。聊以永今朝，安得号神异。神龙谁系之，可系非龙类。山鬼拜我前，公言本高致。群丑怯窥觎，险巘仗兹岭。防关卓孤剑，魅魉悉潜屏。客舫载铁衣，江津苦犹梗。安得置坦途，寸寸皆佳境。盗泉不可饮，井渫敢辞远。一脉许剖分，伐竹躬百本。刲㓢岂不劳，洁污惧淆混。酌以濯我缨，匪图餴一饭。我从百粤来，苍梧访陈迹。岂复剥琢声，空馀旧枰石。唐运垂三百，高风此仙客。冉冉埃壒中，何由一相识。病涉日万夫，奔川莽牢落。遥空亘脩蝀，众目坚倚托。忽堕水中心，为功一何博。小狐今毕济，真赝聊可略。胎仙下天来，息此云深处。清夜闻玉笙，凌风更飞去。我曾凭高阁，凝睇缑山树。被缟巢故枝，年馀几何岁。湘川馀几波，滟滟荡文荇。固非沔南派，有穴曷名丙。腴鲜嘘浪花，射鲋笑寒井。酣歌乱宵雅，蜡腊吁不冷。
茅林八景为姜太守题 其一 大山拥翠
作者：张吉
朝代：明

芳草蘧蘧蝶梦，碧云杳杳鸡声。恰好幽人睡起，一来一往心情。
茅林八景为姜太守题 其七 竹轩诗兴
作者：张吉
朝代：明

欲识苦吟心事，公髭日断几茎。幽竹翛翛绕屋，閒中月色风声。
茅林八景为姜太守题 其三 林溪渔钓
作者：张吉
朝代：明

细雨斜风弥月，剩水残山几分。醉卧白头浪里，茫茫烟草黄昏。
茅林八景为姜太守题 其二 曲港拖蓝
作者：张吉
朝代：明

流水湾回几曲，伊人宛在中心。静对绿漪滟滟，笑捐黼黻文章。
茅林八景为姜太守题 其五 龙潭秋月
作者：张吉
朝代：明

我忆茅林深处，泠然一掬寒湫。山月娟娟相照，何人独抱清秋。
茅林八景为姜太守题 其八 芸馆书声
作者：张吉
朝代：明

先生终日忘餐，细嚼古人糟粕。欲觅道腴一真，休与筌蹄相约。
茅林八景为姜太守题 其六 牛陇春云
作者：张吉
朝代：明

一犁泽泽东郊，捲得飞云千尺。孟浪裁为舞衣，拂拭尧天春色。
茅林八景为姜太守题 其四 禅寺晓钟
作者：张吉
朝代：明

冉冉轻云几叶，弯弯缺月半规。坐断清宵何许，烟钟长短来时。
茅林八景为姜太守题·大山拥翠
作者：张吉
朝代：明

芳草蘧蘧蝶梦，碧云杳杳鸡声。恰好幽人睡起，一来一往心情。流水湾回几曲，伊人宛在中心。静对绿漪滟滟，笑捐黼黻文章。细雨斜风弥月，剩水残山几分。醉卧白头浪里，茫茫烟草黄昏。冉冉轻云几叶，弯弯缺月半规。坐断清宵何许，烟钟长短来时。我忆茅林深处，泠然一掬寒湫。山月娟娟相照，何人独抱清秋。一犁泽泽东郊，捲得飞云千尺。孟浪裁为舞衣，拂拭尧天春色。欲识苦吟心事，公髭日断几茎。幽竹翛翛绕屋，閒中月色风声。先生终日忘餐，细嚼古人糟粕。欲觅道腴一真，休与筌蹄相约。
莫投上叶村二绝
作者：张吉
朝代：明

白妥红殷翠欲匀，小园犹见未残春。盘中细蕨兼新笋，更喜山家味最真。野翁短发乱鬙鬙，门外春山懒自登。独有池鱼堪饭客，日斜閒放两三罾。
莫投上叶村二绝·其一
作者：张吉
朝代：明

白妥红殷翠欲匀，小园犹见未残春。盘中细蕨兼新笋，更喜山家味最真。
莫投上叶村二绝·其二
作者：张吉
朝代：明

野翁短发乱鬙鬙，门外春山懒自登。独有池鱼堪饭客，日斜閒放两三罾。
萍乡偶书
作者：张吉
朝代：明

萍实今何在，乡名犹未更。绳桥隳臲卼，土偶飒精英。客计歌狼跋，归心叹蚓萦。独看流水缓，花底有馀清。
萍实桥
作者：张吉
朝代：明

缊哉春秋时，万事俱错忤。血国哀二十，僣横腼荆楚。称尊偪周室，馀制无复数。圣轨倏南辕，天覆嗟何溥。昭王苟领会，变革宁小补。蹇蹇东周心，或在江汉浒。霸功梗王业，贱斥等厮虏。大义垂遗经，雅哇正千古。胡能捐素抱，回斡随世主。设有萍实祥，兆伊霸中土。阳舒复阴惨，焉测天肺腑。升木教阿猱，厚诬我尼父。脂流万人口，孰与味甘苦。溪水媚晓晖，江云逗秋浦。矢诗破浮伪，云水相尔汝。
葵庵诗
作者：张吉
朝代：明

此葵公所植，艳艳涌红云。葵心知向日，公心知奉君。君恩无畔岸，日色有朝昏。若把葵心比，公心深几分。
蒙庵诗
作者：张吉
朝代：明

周王自东迁，龙虎争啖噬。万国交锋铦，流血奔川逝。皇天为低昂，四海看轩轾。强嬴下崤函，骈首就烹殪。是时智谋士，举策无遗秘。投足重于山，奋舌长如臂。败亡竟无救，何贵称材技。掩卷忽长嗟，扬汤难止沸。士苟丁其间，医国抱宏志。若复甘弃捐，苍生何所恃。请焚诸方书，拜领名庵意。
蓼莪亭诗
作者：张吉
朝代：明

感君亭子名，辍我疏粝饭。蒿蔚浩纵横，风飘泪如霰。
行台种竹诗答林见素子
作者：张吉
朝代：明

此君美多仪，苍玉何错落。竦立天地间，盘据有根脚。轩皇俾厥祖，听凤鸣阿阁。后贡三邦来，神禹亲采度。亦惟睿圣公，文彩相照灼。国士歌长风，繁星动寥廓。公徂日已远，道降日已薄。典午三四儿，醟昏媚狂药。贞姿久污蔑，荡涤待公作。溔溔湖水东，清阴散葵藿。邦人困利涉，恃此为大笮。蜿蜒蟠中皋，舒卷恁宽绰。感叹二仪中，融风载销铄。盍作吹参差，广庭谐舜乐。
袁河舟中二首
作者：张吉
朝代：明

客子驱车久，登舟似到家。端居巾袜静，稳卧梦魂赊。藤竹临清濑，鸬鹚聚白沙。幽怀写难尽，材薄独咨嗟。旧葛未全破，江船暑更登。滩清堪数石，鱼瘦忍张罾。老眼空眉睫，苍头讵股肱。故园虽咫尺，山月望中升。
袁河舟中二首·其一
作者：张吉
朝代：明

客子驱车久，登舟似到家。端居巾袜静，稳卧梦魂赊。藤竹临清濑，鸬鹚聚白沙。幽怀写难尽，材薄独咨嗟。
袁河舟中二首·其二
作者：张吉
朝代：明

旧葛未全破，江船暑更登。滩清堪数石，鱼瘦忍张罾。老眼空眉睫，苍头讵股肱。故园虽咫尺，山月望中升。
西湖曲
作者：张吉
朝代：明

西湖美丽声吴楚，湛湛澄波照今古。红亭隐雾闪赪虬，古木盘堤踞苍虎。大舟楼橹拥深䡴，小艇榔桡疾飞羽。春秋冬夏无虚日，下土浮沉送歌舞。倚风皓齿袅金音，傍水轻裾飘玉缕。我来歌舞寂不闻，狼籍杯盘仅三五。酒酣指顾天欲暮，泣断栖霞一抔土。忆昨牧马吸海枯，举国茕茕走无所。他时提兵顿梁宋，不敢南窥岂无故。徒以公军襄汉间，百万貙貅怯东渡。假令中原念已灰，公功语及重堪哀。坐看鱼肉贼臣手，偶被冠裳亦念哉。呜呼此水真鸩毒，君父相关溺不回。中兴大计在定鼎，舍旃天府奚规恢。伯纪吁谋弃不用，嗟公不死眉宇为谁开。
读王黄门所赠诗有感而作效子美赠苏涣体
作者：张吉
朝代：明

皎皎白面郎，三年骑介马。磨刀厚石裂，纵䇢苍径赭。猛虎忍孤豚，前却难即舍。疚心痛残喘，独宿在霜野。孤烛耀黄埃，腥然一寒灺。誓捐蝼蚁躯，奉答主恩者。筹略毕敷舒，变更赖陶冶。飘飘金石声，偶坠辕门下。一唱散鬼魅，三军悉樽斝。却怪高将军，敢嗔文墨假。
读石斋先生送苏内翰伯诚诗欲和不能别赋古体一章为赠
作者：张吉
朝代：明

沧江雨初歇，霁我西归艇。醉把石翁诗，长吟觉心醒。起看西樵月，光与秋空迥。忽听鸾鹤声，飞缘彩云影。望之不可见，倚棹空引领。
读象山语录二绝
作者：张吉
朝代：明

晦翁曾见叹支离，老死禅门自不知。盖脚遮头论学业，宁忧双眼会潜窥。欲知儒术异禅宗，只在公私小大中。读罢遗言三两段，废书高卧便能通。
读象山语录二绝·其一
作者：张吉
朝代：明

晦翁曾见叹支离，老死禅门自不知。盖脚遮头论学业，宁忧双眼会潜窥。
读象山语录二绝·其二
作者：张吉
朝代：明

欲知儒术异禅宗，只在公私小大中。读罢遗言三两段，废书高卧便能通。
读象山语录二绝留饮于同年世和宅中命其子鼓琴为欢奉谢二绝且并招之·其一
作者：张吉
朝代：明
体裁：七言绝句

海阴徂暑简书忙，偶趁祥曦上省堂。好酒一尊琴数弄，人间真有马丹阳。
谒桂林舜庙
作者：张吉
朝代：明

荒哉帝舜祠，远薄虞山下。峭石矗垣墉，香风袭兰麝。姜侯携我至，八桂清秋暇。秋色伤客心，往事转惊讶。有洞不闻韶，南薰自台榭。是时苍梧野，荒僻堪梦怕。崩殒固莫详，庙享配禋蜡。人心本至公，万古泣遗化。祖龙死沙丘，泯泯如长夜。岂徒血食废，恨不躬唾骂。善恶久弥章，有同日烧夏。何哉三季主，嗜酖忘啖炙。再拜出庙门，作诗聊慰藉。
谒诸葛武侯庙
作者：张吉
朝代：明

炎精欲堕仍馀煜，敢冀瞻乌止谁屋。不闻诗纪黍离初，蕞尔东周已无禄。春秋予夺严鈇衮，只字何曾假臣仆。威灵不君四海沸，龙种翩然跃潜服。天犹祚汉卓难诬，神鼎窥觎罪当族。二荀周陆号英俊，却与孙曹作心腹。君亲大义竟茫然，纵有微长乌足录。惟公志在安刘氏，玄德那知不文叔。配天继统旋旧都，不属公躬更谁属。假遭僣伪虽百顾，坚卧惟应老空谷。勋名事业等游氛，万古谁明此衷曲。紫阳特笔二三策，昭烈高光胥瞑目。古庙峥嵘八桂阴，花间拜谒香满襟。笔诛陈寿恨不早，误彼温公帝魏心。
谒颜鲁公祠
作者：张吉
朝代：明

纤柔数撚春衣薄，惨澹风埃纷作恶。孤城道是古平原，感慨兴怀涕横落。禄山逆节初萌动，呀然锐气吞河朔。赖公兄弟举义旗，始畏诸豪谋掎角。两京逮没胡雏手，识者固知非贼有。谓应北顾雄武城，恐有如公议其后。兵非牵制敌不亡，沛公灭楚资彭郎。公功岂在李郭下，成败休论孰短长。输金委璧驯虎狼，莫知何状乃麟凰。兼陈辞旨悼耄荒，阴霾蔽日魂惨伤，呜呼殷鉴那可忘。
贺都宪林公转任南都大司空
作者：张吉
朝代：明

百年威望岭西东，浃耳铙歌沸远空。赤豹黄罴收拾后，春花秋月梦魂中。垆锤柄授咨元老，剑履声尖切上公。夜醮三山稽北斗，逋仙遗韵菀诸宗。
贾太傅祠
作者：张吉
朝代：明

先生辞洛邑，谒见汉文年。内嬖何曾盛，中阉未弄权。谗邪犹易入，宠任己难坚。万古长沙庙，游人颇自怜。
赠刘通府
作者：张吉
朝代：明

昨跨苍虬恣驰骋，晓拂君山莫襄郢。飘飘列子御风行，出入有无凌倒影。十郡宗藩联戚畹，尺步绳趋咸整整。乳哺赤子如哺雏，抑塞诛求杜干请。干请诛求事惨伤，犬羊尽化为豺狼。仰天戟手祝来世，有身只愿生湖湘。戚畹如君岂多见，投我明珠闪惊电。三年不食亦伸眉，语及民艰泪如线。
赠同事吴顺德献臣赴永州
作者：张吉
朝代：明

江心一见一胡卢，谙练君应过野夫。不是湖南聊共饭，昆崙顶上洗行厨。
赠孙天初二绝
作者：张吉
朝代：明

簿书旁午无虚日，应接劳忉没了期。流水湾湾云片片，谁知到处露天倪。秃空打坐终成幻，抱膝长吟亦可疑。事到面前须放手，心当静处不消诗。
赠孙天初二绝·其一
作者：张吉
朝代：明

簿书旁午无虚日，应接劳忉没了期。流水湾湾云片片，谁知到处露天倪。
赠孙天初二绝·其二
作者：张吉
朝代：明

秃空打坐终成幻，抱膝长吟亦可疑。事到面前须放手，心当静处不消诗。
赠温推府乡兄
作者：张吉
朝代：明

江心微雨棹讴声，倚棹閒看春水生。美人遥忆武陵郡，戏挽桃梢绾醉缨。白纻成衣羽成扇，此日江亭卜相见。玉髯一别即三霜，叹息流年若惊电。君怀洒落与众殊，俯见寒潭秋月孤。故人骨瘦舌犹在，莫笑今吾非故吾。
赠蔡登
作者：张吉
朝代：明

纷纷篆刻与雕虫，蠹蚀斯文几一空。四圣经中深有会，一斋门下可无公。回琴点瑟蠲心赏，殷鼎周彝盎古风。踏破月华归别馆，夜谈犹恨未从容。
赴谪景东舟发龙窟赠诸送行者
作者：张吉
朝代：明

一分新涨入花丛，醉眼摩挲认短篷。独鹤欲飞心万里，几人相送意千重。彼苍俯仰求无愧，吾道蹉跎尚未穷。数尺？毹春睡足，不知天际棹歌风。
赴谪景东舟发龙窟赠诸送行者
作者：张吉
朝代：明
体裁：七言律诗

一分新涨入花丛，醉眼摩挲认短篷。独鹤欲飞心万里，几人相送意千重。彼苍俯仰求无愧，吾道蹉跎尚未穷。数尺�毹春睡足，不知天际棹歌风。
过羊桥峡
作者：张吉
朝代：明

千寻绝壁凌丹阙，百丈飞泉坠碧潭。半醉中流一俯仰，此身疑与列仙参。
追寿武源洁尊翁七十诗
作者：张吉
朝代：明

十年鼓柂湘南水，尧舜遗墟望何许。尚闻有客袭遗风，击壤高歌白云里。我生好古恒苦心，仗剑欲踏梁山岑。鹓雏却喜集南国，两翮天香清我襟。邮亭碧草三垂井，犹记徽言曾拜领。元龟告我得长椿，七十风光等俄顷。门弧旭日喧歌吹，缟衣不似袖衣永。三年握笔不成章，重与乔松说光景。
送人还乡
作者：张吉
朝代：明

风吹细柳摇香陌，行子萧条出京国。白驹皎皎蹴严程，雾鬣马鬃带晚星。栗薪瓜苦淹中野，不见三年忧莫写。忧莫写兮心自知，欲写忧兮须此时。我亦欲归归未得，送子归心转悽恻。青袍白马走天涯，看到燕山几度花。丈夫自古轻离别，岂是鞲鹰饱飞掣。过尽长亭复短亭，故园桃李飘香雪。
送刑部主事陈德英赴任南都
作者：张吉
朝代：明

忆曾首事陈耻庵，玄霜绀雪咀寒甘。继事蒙庵在南国，歜根九节席微酣。我非二老几乾没，业使凡躯有仙骨。用师绝利枉劳形，却笑阴符为长物。每依海月望三山，宛在虚无缥缈间。或骑黄鹤去不返，或拥衾枕相幽潺。得朋偶在钱塘浒，耻庵伯也蒙庵父。吴歈楚舞避清欢，笑煮龙团擘麟脯。醒心知味怜绝少，枕籍糟床纷莫数。手握灵龟入省初，刺天羽翮看轩舞。
送别刘太守用光转参闽省东归
作者：张吉
朝代：明

廉州太守东来日，若问珠玑即两儿。苦热相留才数夕，病躯对酌倦移时。疏狂不厌江湖远，梗直真于岭海宜。为道同官程选部，涪陵气味念相知。
送别李宪副考满
作者：张吉
朝代：明

三年冻雪洒南陬，炎海生寒瘴疠收。有貌只宜汤饼试，无情羞与画图谋。不资耕穫菑畬术，便可皇王帝伯游。我欲山中问猎客，麛裘狐腋价谁优。
送医者王十七还乡
作者：张吉
朝代：明

东郊格斗已三年，虎啸狼嘷尚满川。素女遗编何处了，钱塘江月净娟娟。小斋风雨几昏黄，坚坐移时话柄长。忍听乡关近来事，万夫流血恨潘郎。
送医者王十七还乡·其一
作者：张吉
朝代：明
体裁：七言绝句

东郊格斗已三年，虎啸狼嗥尚满川。素女遗编何处了，钱塘江月净娟娟。
送医者王十七还乡·其一
作者：张吉
朝代：明

东郊格斗已三年，虎啸狼嘷尚满川。素女遗编何处了，钱塘江月净娟娟。
送医者王十七还乡·其二
作者：张吉
朝代：明

小斋风雨几昏黄，坚坐移时话柄长。忍听乡关近来事，万夫流血恨潘郎。
送彭宪副令弟归关中
作者：张吉
朝代：明

国内人豪此弟昆，天祺端不愧斯文。藏名樗散谁能见，混迹渔樵世莫分。侈袂翩翩冲野马，轻襜闪闪款春云。入关为报东山客，一脉阳和窦八垠。
送彭宪副进表赴京
作者：张吉
朝代：明

纯皇丰芑赓歌日，御史大夫初改秩。入关多士动云浮，豪迈几人亲入室。先生纯孝旧闻名，蹴雪趋朝执辔情。二年梦想空驰恋，越水吴山偶相行。一朝独复朝天去，延颈吾人观赤帜。经纶自捲还自舒，进退从容有馀地。
送徐大尹行取赴京
作者：张吉
朝代：明

桃李曾移汇泽尘，芳心三醉越溪春。飞腾荐剡交黄道，振拔休光下紫宸。哮吼每劳驱虎豹，怨恫今见静神人。瓜期念有经过便，老眼欢睨豸角新。
送李伯起归河南
作者：张吉
朝代：明

江雨淡霏霏，解维送君去。寒波荡人影，好丑犹可茹。铁面虽少癯，铁心无改虑。鬼神事窥阚，固己谋默助。我欲劝加餐，持赠桄榔箸。
送李文明员外出守岳州
作者：张吉
朝代：明

春风吹空净如扫，使车缓轹东门草。法垣秋月十年孤，移向湖南照枯稿。湖南山色雨斑斑，铁笛仙人还未还。为道相思莫相及，鹧鸪叫断湘灵泣。
送林少参赴京报政
作者：张吉
朝代：明

记得中都烂漫游，春兰秋菊满囊收。公今万里看花去，笑上东风十二楼。
送段储使元六官满北归
作者：张吉
朝代：明

我兄行派子相同，见子思兄意万重。骨肉千金官一羽，萍蓬深愧谩西东。
送段储使元六官满北归
作者：张吉
朝代：明

缥缈天南万里身，芙蓉秋水独相亲。龆年旧事浑惊骨，佳节深觥痛任真。龙剑冶金三尺古，雁书黟墨几行新。春花开遍长安日，好折芳馨寄远人。
送王世赏大参拜表入京
作者：张吉
朝代：明

綷縩声尖拂薄寒，卿云光里飏威鸾。万年扆座瞻新斧，十载经筵拥旧冠。玉麈丰神挥爽越，华灯骨肉照团栾。芙蓉采得堪持赠，不惹纤埃色正完。
送胡崇正往掾湖北
作者：张吉
朝代：明

敬斋谋道不谋身，身后孤儿彻髓贫。造化无私天有眼，桃花应笑武陵春。
送蔡元鼎佥宪之官河南少参
作者：张吉
朝代：明

作器心知渐几分，三年埏埴每劳君。准人自信堪常伯，新旭旋看散冻云。世事纷纷咸定命，吾心浩浩本无垠。中原老稚歌乔梓，瞻拜嵩灵祝早闻。
送贾都宪赴镇陕西
作者：张吉
朝代：明

斧钺生风破晓烟，玺书瞻捧下遥天。全齐白堕？沉醉，分陕黔天倚熟眠。事屡更张心自赤，官多年所鬓犹玄。芳尘望断嗟何及，岂为心嘉景倩仙。
送贾都宪赴镇陕西
作者：张吉
朝代：明
体裁：七言律诗

斧钺生风破晓烟，玺书瞻捧下遥天。全齐白堕�沉醉，分陕黔天倚熟眠。事屡更张心自赤，官多年所鬓犹玄。芳尘望断嗟何及，岂为心嘉景倩仙。
送都宪闵公赴任南京大司寇
作者：张吉
朝代：明

庙堂经大犹，边政患专恣。开府参重臣，稽谋古三事。缅惟贞宪度，百责固攸萃。冰炭一满怀，谈笑成猜忌。撩蛇遭毒螫，往躅吁可惴。我公来何迟，德量难窥觊。呀然包众荒，沧海论深邃。毕挟所弛张，从容归大义。三年白羽扇，妥帖当箧笥。君王念苏公，邦禁更所寄。错落岭海间，口碑纷莫记。作诗歌道傍，庶彻观风使。
送陈文俊东归二绝
作者：张吉
朝代：明

独买楼船作虎骑，苍梧惊见凤来仪。逢人若问谁相伴，笑指罗浮月一规。溪花如绘水如金，澹澹娱人了不禁。却抱槁梧东海去，乾坤何处更知音。
送陈文俊东归二绝·其一
作者：张吉
朝代：明

独买楼船作虎骑，苍梧惊见凤来仪。逢人若问谁相伴，笑指罗浮月一规。
送陈文俊东归二绝·其二
作者：张吉
朝代：明

溪花如绘水如金，澹澹娱人了不禁。却抱槁梧东海去，乾坤何处更知音。
送顾文时大郎东归
作者：张吉
朝代：明

江上君今著綵袍，楼船东去日嗷嘈。十年沧海歌麟趾，万里丹霄见凤毛。桑梓阴阴维客梦，烟花苒苒逐人豪。悬知他日壶山下，回首白云天际高。
遣闷
作者：张吉
朝代：明

我今真隐吏，聊可告人云。饵药袪炎瘴，观书远世纷。草庭卑可住，山鸟远堪闻。之子如相访，推窗啸白云。
都桥道中二绝
作者：张吉
朝代：明

涓涓流水两三湾，风竹铿铮杳霭间。閒坐笋舆烟外去，不知身世在南蛮。岁莫提兵出洞心，野人鸡犬静无音。飘萧两鬓冲云湿，兴与樵夫论浅深。
都桥道中二绝·其一
作者：张吉
朝代：明

涓涓流水两三湾，风竹铿铮杳霭间。閒坐笋舆烟外去，不知身世在南蛮。
都桥道中二绝·其二
作者：张吉
朝代：明

岁莫提兵出洞心，野人鸡犬静无音。飘萧两鬓冲云湿，兴与樵夫论浅深。
重泛府江三绝
作者：张吉
朝代：明

昼日如炊夜欲霜，杪秋南国景非常。十年饮遍漓江水，又折幽香旧路傍。小帆雕激大鹏骞，势劈层云影射渊。毕竟得风先到岸，休将巧拙咎长年。曾舞戎轩破阵云，血痕犹隐岸花芬。齁齁赤子都安寝，敢记当时尺寸勋。
重泛府江三绝·其一
作者：张吉
朝代：明

昼日如炊夜欲霜，杪秋南国景非常。十年饮遍漓江水，又折幽香旧路傍。
重泛府江三绝·其三
作者：张吉
朝代：明

曾舞戎轩破阵云，血痕犹隐岸花芬。齁齁赤子都安寝，敢记当时尺寸勋。
重泛府江三绝·其二
作者：张吉
朝代：明

小帆雕激大鹏骞，势劈层云影射渊。毕竟得风先到岸，休将巧拙咎长年。
重经南岳
作者：张吉
朝代：明

沿湘仍望岳，身世更茫然。落影恐到海，飞岑疑造天。万峰都培塿，三界即神仙。共语人何在，题诗忆往年。
重经浯溪
作者：张吉
朝代：明

我舟再楫三吾道，李家陈迹悲如扫。两翁辞翰犹依然，十丈铁崖悬至宝。土花渍蚀茫穗半，犹照清湘舞寒藻。西风古树泫露高，似泣中兴多潦草。徒令过客张群议，角立俄然费探讨。有执储皇职抚军，亟尸天位乃无君。有言彼为社稷计，不立危亡当即至。耄荒久失率土心，那更作人怀敌忾。我求二说恐未然，义虽有据道终偏。无君岂可君天下，坐视危亡亦背天。当时诸臣在灵武，只合合谋操两疏。一祈禅诏降金天，一请嗣皇膺历数。艰难百计萃厥躬，舐犊老牛宜内顾。但少须臾俟报章，正名讨贼宁忧莫。邺侯归国惜太晚，鸿渐诸人谁晓悟。遂令河北数十州，欲睹天日终无路。山水三吾素有灵，高歌夜半请深聆。
重过封川
作者：张吉
朝代：明

伐竹声犹在，悬车敛暝川。驿阴孤艇系，天际一人旋。摇落嗟何及，疮痍奈未痊。寒宵颇幽事，烧烛玩茶烟。
重过衡山有感
作者：张吉
朝代：明

荆扬镇岳本衡峰，何事人皆奉岱宗。病起昭王在今日，须知河伯亦蒙封。
野鹤亭口占
作者：张吉
朝代：明

孤亭户牖倚云开，旧是神仙蜕骨台。朝市江湖俱在眼，半空容与绝尘埃。
金利水口
作者：张吉
朝代：明

野童笑入青萝去，门掩江声落日斜。一段风光催客棹，傍人莫问脚头赊。
金茎仙人辞汉歌
作者：张吉
朝代：明

烧金饵玉燕齐客，霞表心情鬼踪迹。空中沆瀣期奉君，十指金仙倚空碧。青青草已绵千里，阿奴更祝螟蛉子。两都文武遂成灰，独唁刘家旧山水。东都却忆茂陵道，恨不当初与俱老。车轮未转泪成河，白日无光天宇小。
镇南分司遇雨怀邵南庵
作者：张吉
朝代：明

独坐观微雨，幽怀断复生。草英侵地软，竹色逼檐清。踪迹怜飘泊，经纶念老成。明朝一相访，疋马入孤城。
长山谒范公祠四绝
作者：张吉
朝代：明

除却唐虞三代时，古今人物合先谁。孔明后汉公前宋，炳炳遗材不复疑。合下论公天下心，诸贤孰与我公深。周情孔思元都在，却到濂溪始解寻。拜相后先公与马，公多容色马多忧。若更庆历为元祐，公亦须忧到死休。长白峰高水亦清，安知不有异人争。山僧独说微时事，百秤黄金一芥轻。
长山谒范公祠四绝·其一
作者：张吉
朝代：明

除却唐虞三代时，古今人物合先谁。孔明后汉公前宋，炳炳遗材不复疑。
长山谒范公祠四绝·其三
作者：张吉
朝代：明

拜相后先公与马，公多容色马多忧。若更庆历为元祐，公亦须忧到死休。
长山谒范公祠四绝·其二
作者：张吉
朝代：明

合下论公天下心，诸贤孰与我公深。周情孔思元都在，却到濂溪始解寻。
长山谒范公祠四绝·其四
作者：张吉
朝代：明

长白峰高水亦清，安知不有异人争。山僧独说微时事，百秤黄金一芥轻。